pythainlp/thai-wiki-dataset-v4 huggingface dataset:
รัฐประหารในประเทศอียิปต์ พ.ศ. 2556

วันที่ 3 กรกฎาคม 2556 จอมพล อับดุลฟัตตาห์ อัสซีซี (Abdul Fatah al-Sisi) ถอดประธานาธิบดีมุฮัมมัด มุรซี (Mohamed Morsi) และระงับรัฐธรรมนูญแห่งอียิปต์หลังมีการประท้วงสาธารณะ เหตุการณ์ดังกล่าวเกิดขึ้นหลังการประท้วงสาธารณะขนานใหญ่ในประเทศอียิปต์ทั้งสนับสนุนและต่อต้านมุรซี และมีคำเตือนจากกองทัพให้ประธานาธิบดีสนองตอบข้อเรียกร้องของผู้ประท้วง มิฉะนั้นกองทัพจะดำเนินตามแผนของตน อัล-เซสซีประกาศให้อัดลี มันซูร์ (Adly Mansour) เป็นประธานาธิบดีอียิปต์ชั่วคราว มุรซีถูกกักบริเวณอยู่ในบ้านและมีการจับกุมผู้นำภราดรภาพมุสลิม (Muslim Brotherhood) จากนั้น ได้เกิดการเดินขบวนและการปะทะระหว่างผู้สนับสนุนและผู้คัดค้านรัฐประหารทั่วประเทศอียิปต์
การประท้วงต่อต้านมุรซีเมื่อวันที่ 30 มิถุนายน ตรงกับวันครบรอบหนึ่งปีพิธีเข้ารับตำแหน่งของมุรซี ผู้ประท้วงหลายล้านคนทั่วประเทศออกมาตามท้องถนนและเรียกร้องให้ประธานาธิบดีลาออกทันที สาเหตุรวมถึงการกล่าวหาว่ามุรซีเป็นเผด็จการเพิ่มขึ้นและผลักดันวาระศาสนาอิสลามโดยไม่คำนึงถึงผู้คัดค้านฆราวาสนิยม (secular) การเดินขบวนประท้วง ซึ่งส่วนใหญ่เป็นไปโดยสงบ กลายเป็นรุนแรงเมื่อผู้ประท้วงต่อต้านมุรซีห้าคนถูกสังหารในการปะทะและเหตุยิงกันหลายครั้ง ขณะเดียวกัน ผู้สนับสนุนมุรซีจัดการชุมนุมในนครนาสซ์ (Nasr City) อันเป็นย่านของกรุงไคโร
เช้าวันที่ 1 กรกฎาคม ผู้ประท้วงต่อต้านมุรซีปล้นสะดมสำนักงานใหญ่ประจำชาติของกลุ่มภารดรภาพมุสลิมในกรุงไคโร ผู้ประท้วงขว้างปาวัตถุใส่กระจกและปล้นอาคาร ทั้งขโมยอุปกรณ์สำนักงานและเอกสาร กระทรวงสาธารณสุขและประชากรยืนยันว่ามีผู้เสียชีวิตแปดคนในเหตุปะทะรอบสำนักงานใหญ่ วันที่ 3 กรกฎาคม มือปืนเปิดฉากยิงใส่การชุมนุมสนับสนุนมุรซี เป็นเหตุให้มีผู้เสียชีวิต 16-18 คน และมีผู้ได้รับบาดเจ็บ 200 คน ขณะเดียวกัน ระหว่างที่มีการประท้วงต่อต้านรัฐบาล ก็มีการประท้วงสนับสนุนมุรซีขนาดเล็กกว่าด้วย
สถานการณ์บานปลายเป็นวิกฤตการณ์การเมืองและรัฐธรรมนูญระดับชาติ เมื่อมุรซีปฏิเสธข้อเรียกร้องของกองทัพที่ให้เขาสละอำนาจและกองทัพขู่ว่าจะยึดอำนาจหากนักการเมืองพลเรือนไม่ระงับสถานการณ์ มุรซีกล่าวสุนทรพจน์ท้าทายซึ่งเขาย้ำความชอบธรรมของเขาในฐานะที่เป็นประธานาธิบดีที่ได้รับเลือกตั้งตามระบอบประชาธิปไตยและวิจารณ์กองทัพที่ถือฝ่ายในวิกฤตการณ์นี้ วันที่ 3 กรกฎาคม กองทัพอียิปต์ประกาศยุติการดำรงตำแหน่งประธานาธิบดีของมุรซี ระงับรัฐธรรมนูญ และให้มีการเลือกตั้งประธานาธิบดีใหม่โดยเร็ว กองทัพแต่งตั้งให้อัดลี มันซูร์ ประธานศาลสูงสุด เป็นประธานาธิบดีชั่วคราว และมอบหมายให้เขาตั้งรัฐบาลเปลี่ยนผ่านที่นิยมนักวิชาการ (technocratic) มุรซีถูกกักบริเวณอยู่ในบ้านและผู้นำภราดรภาพมุสลิมถูกจับ แถลงการณ์ดังกล่าวตามมาด้วยการเดินขบวนและการปะทะระหว่างผู้สนับสนุนและผู้คัดค้านรัฐประหารทั่วประเทศอียิปต์ ฝ่ายแกรนด์ชีคแห่งอัลอัซฮัร (Grand Sheikh of Al Azhar) อะห์มัด มุฮัมมัด อัฏฏ็อยยิบ พระสันตะปาปาทาวาดรอสที่ 2 แห่งศาสนจักรคอปติก เช่นเดียวกับผู้นำฝ่ายค้าน โมฮัมเหม็ด เอลบาราเด ออกแถลงการณ์หลังแถลงการณ์ของกองทัพเช่นกัน
ประชาคมนานาชาติมีปฏิกิริยาต่อเหตุการณ์ปะปนกัน โลกอาหรับส่วนใหญ่สนับสนุนหรือเป็นกลาง ยกเว้นประเทศตูนิเซียอันเป็นจุดเริ่มต้นของอาหรับสปริง รัฐอื่นไม่ประณามก็แสดงความกังวลต่อรัฐประหารดังกล่าว เนื่องจากระเบียบของสหภาพแอฟริกาว่าด้วยการขัดขวางการปกครองด้วยรัฐธรรมนูญโดยรัฐสมาชิก อียิปต์จึงถูกระงับสมาชิกภาพ นอกจากนี้ ยังมีการถกเถียงในสื่อว่าด้วยการอธิบายเหตุการณ์เหล่านี้ การประท้วงสนับสนุนมุรซีดำเนินต่อไปอย่างน้อยถึงวันที่ 21 กรกฎาคม
ควันบุก

ควันบุก เป็นภูมิภาคในจังหวัดฮัมกยองเหนือและจังหวัดฮัมกยองใต้ ในประเทศเกาหลีเหนือ คำว่า "ควันบุก" แปลว่า "เทือกเขาทางตอนเหนือ"
ปัจจุบัน พบว่ามีการใช้คำว่า "ควันบุก" น้อยมาก
เดมะนิม

เดมะนิม (;จาก grc " " 'ผู้คน, ชาติพันธุ์' และ " " 'ชื่อ') เป็นคำที่ใช้ระบุกลุ่มคน (ผู้อาศัย ชาวบ้าน ชาวพื้นเมือง) ที่เกี่ยวข้องกับสถานที่ใดสถานที่หนึ่งโดยเฉพาะ เดมะนิม มักจะมาจากชื่อของสถานที่ (หมู่บ้าน เมือง ภูมิภาค จังหวัด รัฐ ประเทศ และทวีป) คำไว้สำหรับเรียกขานผู้คนของสถานที่แห่งใดแห่งหนึ่งโดยไม่คำนึงถึงความแตกต่างทางชาติพันธุ์ ภาษา ศาสนา หรือวัฒนธรรมอื่น ๆ ที่อาจมีอยู่ในประชากรของสถานที่นั้น ตัวอย่างของ เดมะนิม ได้แก่ โคชาบัมบิโน สำหรับประชาชนในเมือง โคชาบัมบา ; อเมริกันสำหรับคนจากสหรัฐอเมริกา ; และภาษาสวาฮิลี , สำหรับคนของชายฝั่งภาษาสวาฮิลี, สำหรับประเทศแคนาดา เรียก คะเนเดียน, สำหรับประเทศสวิตเซอร์แลนด์ เรียก สวิส บางท้องที่มีหลายรูป เช่น สำหรับประชาชนเกาะบริเตนเป็นได้ทั้งบริติชหรือบริทึน
ราชบัณฑิตยสถานมีหลักเกณฑ์ว่า คำคุณศัพท์เกี่ยวกับชนชาติต่าง ๆ ให้ทับศัพท์ในรูปคำนามที่เป็นชื่อประเทศ เช่น ชาวแคนาดา ชาวฮังการี ยกเว้นคำที่ใช้กันนานแล้ว เช่น ชาวเยอรมัน ชาวอเมริกัน ชาวดัตช์ เป็นต้น
ปอง มณีศิลป์

พลอากาศเอก ปอง มณีศิลป์ (18 มีนาคม พ.ศ. 2485) อดีตผู้บัญชาการทหารอากาศ
ประวัติ.
ชีวิตส่วนตัว.
พลอากาศเอก ปอง มณีศิลป์ เป็นบุตรของหลวงรัตนประศาสน์ (แก้ว มณีศิลป์) กับเลียบ มณีศิลป์ สมรสกับคุณหญิงพรรณทอง มณีศิลป์
ทางรถไฟสายตะวันออกเฉียงเหนือ

ทางรถไฟสายตะวันออกเฉียงเหนือ แยกออกจากทางรถไฟสายเหนือที่สถานีรถไฟชุมทางบ้านภาชี โดยในเส้นทางตอนล่าง จะผ่านจังหวัดสระบุรี จังหวัดนครราชสีมา จังหวัดบุรีรัมย์ จังหวัดสุรินทร์ จังหวัดศรีสะเกษ สุดปลายทางที่สถานีรถไฟอุบลราชธานี อำเภอวารินชำราบ จังหวัดอุบลราชธานี รวมระยะทาง 575 กิโลเมตร ส่วนเส้นทางตอนบนแยกจากเส้นทางตอนล่างที่สถานีรถไฟชุมทางถนนจิระ จังหวัดนครราชสีมา ผ่านจังหวัดขอนแก่น จังหวัดอุดรธานี จังหวัดหนองคาย ข้ามสะพานมิตรไทย-ลาวแห่งที่ 1 และสุดปลายทางที่สถานีรถไฟเวียงจันทน์ (คำสะหวาด) ประเทศลาว และที่สถานีรถไฟชุมทางแก่งคอย จะมีเส้นทางลัดไปเชื่อมที่สถานีรถไฟชุมทางบัวใหญ่ อำเภอบัวใหญ่ จังหวัดนครราชสีมา ของเส้นทางตอนบน
ทางรถไฟสายตะวันออกเฉียงเหนือ เป็นเส้นทางที่มีความสำคัญในประวัติศาสตร์รถไฟไทย เนื่องจากเป็นเส้นทางที่เปิดเดินรถสายแรก จากสถานีรถไฟกรุงเทพ ถึงสถานีรถไฟนครราชสีมา
ประวัติทางรถไฟสายตะวันออกเฉียงเหนือ.
ลำดับเหตุการณ์.
หลังจากนั้น กรมรถไฟหลวงจึงกำหนดให้สร้างทางรถไฟสายตะวันออกเฉียงเหนือตอนบน เพื่ออำนวยความสะดวกแก่ประชาชนชาวอีสานตอนบนด้วย
นอกจากนี้ ยังมีการก่อสร้างทางรถไฟจากสถานีรถไฟชุมทางแก่งคอย-สถานีรถไฟชุมทางบัวใหญ่ขึ้น เปิดเดินรถครบทั้งสายเมื่อ 19 สิงหาคม พ.ศ. 2510
รถไฟทางคู่.
ในวันที่ 15 กุมภาพันธ์ พ.ศ. 2562 การรถไฟแห่งประเทศไทยได้เปิดใช้งานสถานีรถไฟบ้านไผ่ ซึ่งสร้างขึ้นใหม่แทนสถานีเดิมเพื่อรองรับรถไฟทางคู่ช่วงชุมทางถนนจิระ-ขอนแก่น ต่อมาในวันที่ 13 มีนาคม พ.ศ. 2562 ได้เปิดใช้งานสถานีรถไฟขอนแก่น ซึ่งเป็นสถานียกระดับ
แผนในอนาคต.
ในอนาคต การรถไฟแห่งประเทศไทย (รฟท.) ร่วมกับ สำนักงานนโยบายและแผนการขนส่งและจราจร (สนข.) จะทำการย้ายสถานีต้นทางหลักของกรุงเทพ จากสถานีกรุงเทพ (หัวลำโพง) มาที่ สถานีชุมทางบางซื่อ เป็นสถานีหลักแห่งเดียวของกรุงเทพมหานคร พร้อมจัดเส้นทางใหม่ จากบางซื่อไปนครปฐม และราชบุรี เป็นสายตะวันตก จากบางซื่อไปหัวลำโพง วงเวียนใหญ่ มหาชัย จนถึงปากท่อ ตลอดจนทุกสถานีหลังจากนี้ นับเป็นสายใต้เส้นทางใหม่ ส่วนจากบางซื่อไปชุมทางบ้านภาชี ยังเป็นสายเหนือและสายตะวันออกเฉียงเหนือเช่นเดิม จากบางซื่อไปสุวรรณภูมิ ฉะเชิงเทรา เป็นสายตะวันออกตามเดิม และแยกเพิ่มอีก 2 เส้นทางคือ รถไฟความเร็วสูง (ไฮสปีดเทรน) เส้นทางกรุงเทพ-ระยอง และรถไฟฟ้าเชื่อมท่าอากาศยานสุวรรณภูมิ (SARL : Suvarnabhumi Airport Rails Link)
นอกจากนี้ ยังมีโครงการปรับปรุงทางรถไฟทั้งหมดเป็นทางคู่ ในเส้นทางรถไฟสายตะวันออกเฉียงเหนือ จะแบ่งเป็น 6 ช่วง ประกอบด้วย
นอกจากนี้ ยังมีโครงการรถไฟทางคู่สายใหม่ 1 เส้นทาง คือ
โครงการก่อสร้างรถไฟทางคู่สายใหม่ระยะถัดไป จำนวน 2 เส้นทาง คือ
มณีพงศ์ จงจิตร

มณีพงศ์ จงจิตร ชื่อเล่น เอ เกิดวันที่ 21 มีนาคม พ.ศ. 2534 ที่จังหวัดภูเก็ต เป็นนักกีฬาแบดมินตันชาวไทย ผู้ซึ่งเป็นตัวแทนทีมชาติเข้าแข่งขันกีฬาแบดมินตันในโอลิมปิกฤดูร้อน 2012 ในประเภทชายคู่ร่วมกับบดินทร์ อิสสระ
ประวัติ.
มณีพงศ์ จงจิตร เริ่มมีผลงานเป็นที่น่าสนใจตั้งแต่เมื่อครั้งที่จับคู่กับบดินทร์ อิสสระ ในประเภทชายคู่ตั้งแต่ระดับเยาวชนไปจนถึงการแข่งในรุ่นใหญ่ โดยทั้งคู่ชนะเลิศการแข่งอินเดียโอเพน 2012 ที่ซึ่งพวกเขาเป็นฝ่ายชนะโก ซุง-ฮยอง และยู ยอน-ซอง ในรอบชิงชนะเลิศ
ส่วนในประเภทคู่ผสม มณีพงศ์ จงจิตร จับคู่กับสาวิตรี อมิตรพ่าย แต่พวกเขาไม่ได้เข้าสู่รอบชิงชนะเลิศในการแข่งรายการซูเปอร์ซีรีส์
ปลายปี พ.ศ. 2558 มณีพงศ์ได้กล่าวอำลาวงการแบตมินตันผ่านทางสื่อสังคมออนไลน์ โดยให้เหตุผลว่าเกิดจากการบาดเจ็บที่หัวไหล่เรื้อรัง หลังจากนี้จะหันไปช่วยธุรกิจครอบครัวแทน
ผลงานสำคัญ.
ในประเภทชายคู่ จับคู่กับบดินทร์ อิสสระ และเข้าสู่รอบชิงชนะเลิศรายการซูเปอร์ซีรีส์, เข้าสู่รอบรองรายการชิงแชมป์โลก รวมถึงกีฬาโอลิมปิกในรอบก่อนรอง ส่วนในวันที่ 22 กรกฎาคม พ.ศ. 2556 มณีพงศ์ได้จับคู่กับนิพิฐพนธ์ พวงพั่วเพชร เข้าแข่งขันประเภทชายคู่รายการแคนาดาโอเพนกรังด์ปรีซ์ 2013 โดยพวกเขาได้พบกับคู่ของบดินทร์ อิสสระ กับภควัฒน์ วิไลลักษณ์ ในรอบชิงชนะเลิศ
ไปรมา รัชตะ

มัตติกา มหากณานนท์ (เกิด 10 ตุลาคม พ.ศ. 2509) ชื่อเล่น เดือน หรือเป็นที่รู้จักในชื่อ ไปรมา รัชตะ เป็นนักแสดงหญิงชาวไทย เริ่มเข้าสู่วงการบันเทิงตั้งแต่อายุ 17 ปี โดยเริ่มจากงานถ่ายแบบ และเดินแฟชั่น ต่อมาจึงได้เทสต์หน้ากล้องเพื่อแสดงภาพยนตร์ของสารวัตรอดุลย์ บุญเศรษฐ์ จนได้แสดงภาพยนตร์เรื่องแรกในปี พ.ศ. 2526 ที่มีชื่อว่า "ม.6" คู่กับ อรรถพล เรืองจินดา และมีภาพยนตร์ที่แสดงคู่กันอีก 3 เรื่องในปี พ.ศ. 2527 คือเรื่อง "ดาวประดับป่า", "เด็กปั๊ม" และ "ลูกเขยคนเฮง" ต่อมาจึงหันมารับบทนางร้ายในเรื่อง "แก้วกลางดง" ซึ่งนำแสดงโดย ยุรนันท์ ภมรมนตรี และ จินตหรา สุขพัฒน์ 
ต่อมาไปรมาจึงเริ่มเข้าสู่วงการโทรทัศน์ โดยเริ่มจากงานละครของอาจารย์ชลประคัลภ์ จันทร์เรือง หรือ ครูช่าง เรื่อง "เพียงตะวัน" คู่กับ พีท ทองเจือ เป็นนางเอกอยู่ไม่กี่เรื่อง ก่อนผันตัวมาเป็นนางร้ายในเรื่อง "ในม่านเมฆ" ซึ่งทำให้เธอประสบความสำเร็จโด่งดังในที่สุด และมีผลงานในบทนางร้ายอีกหลายเรื่อง
จากนั้นไปรมาจึงหายไปจากวงการไปทำธุรกิจส่วนตัว ก่อนจะหวนกลับมารับงานแสดงอีกครั้งโดยเริ่มจากซิตคอมเรื่อง "ท่าประชา" ของบริษัทโต๊ะกลม ออกอากาศทางช่องไทพีบีเอส และสร้างชื่อเสียงในละครเรื่อง "แรงเงา" โดยรับบทเป็นพิณ แม่ของมุนินทร์-มุตตา ซึ่งแสดงโดย เจนี่ เทียนโพธิ์สุวรรณ และยังมีละครอื่น ๆ จนถึงปัจจุบัน
ภควัฒน์ วิไลลักษณ์

ภควัฒน์ วิไลลักษณ์ (ชื่อเล่น ท็อป; เกิด 30 ตุลาคม พ.ศ. 2531) เป็นนักกีฬาแบดมินตันชาวไทย ซึ่งจับคู่กับบดินทร์ อิสสระ เข้าแข่งขันรายการแคนาดาโอเพนกรังด์ปรีซ์ 2013 รอบชิงชนะเลิศ
ผลงานในระดับอาชีพ.
ภควัฒน์ วิไลลักษณ์ เคยเป็นผู้ได้รับเหรียญรางวัลจากการแข่งขันชิงแชมป์ประเทศไทยช่วง พ.ศ. 2549 ถึง 2553 โดยได้รับสองเหรียญเงิน และสามเหรียญทองแดง ส่วนในการแข่งขันเอเชียนเกมส์ 2010 เขาได้ที่สามในประเภททีมเช่นเดียวกับในซีเกมส์ 2011 และใน พ.ศ. 2553 เขาได้เป็นผู้ชนะประเภทชายเดี่ยวรายการเกาสงอินเตอร์เนชันแนล 2010
วันที่ 6 ตุลาคม พ.ศ. 2555 ภควัฒน์เข้าแข่งขันแบดมินตันชิงแชมป์ประเทศไทย ที่ซึ่งเขาเป็นฝ่ายแพ้ต่อสิทธิคมน์ ธรรมศิลป์ ในรอบรองชนะเลิศ
วันที่ 30 สิงหาคม พ.ศ. 2556 ภควัฒน์เข้าแข่งขันศึกแบดมินตันชิงชนะเลิศแห่งประเทศไทย “เอสซีจีออลไทยแลนด์แชมเปียนส์ชิพ 2013” ซึ่งเขาเป็นฝ่ายแพ้ต่อบุญศักดิ์ พลสนะ ในประเภทชายเดี่ยว รอบก่อนรองชนะเลิศ
ประชากรศาสตร์สิงคโปร์

บทความนี้ว่าด้วยลักษณะประชากรของประเทศสิงคโปร์ รวมถึงความหนาแน่นของประชากร ชาติพันธุ์ ระดับการศึกษา สาธารณสุข สถานภาพทางเศรษฐกิจ การนับถือศาสนา เป็นต้น
เมื่อปลายเดือนมิถุนายน 2012 ประชากรสิงคโปร์อยู่ที่ 5.31 ล้านคน เป็นรัฐเอกราชที่มีประชากรหนาแน่นที่สุดเป็นอันดับสองของโลก รองจากโมนาโก สิงคโปร์เป็นประเทศหลายเชื้อชาติและหลายวัฒนธรรม ประชากรส่วนใหญ่เป็นชาวลูกครึ่งจีน-มลายู (ร้อยละ 74.2) บางส่วนเป็นชาวมลายู (ร้อยละ 13.2) และชนกลุ่มน้อยชาวอินเดีย (ร้อยละ 9.2) ชาวมลายูถือเป็นชนพื้นเมือง แม้ส่วนใหญ่จะเป็นผู้สืบเชื้อสายของผู้อพยพหลังจากสงครามโลกครั้งที่สองสิ้นสุดลงปี 1945 จากประเทศอินโดนีเซียและมาเลเซีย ศาสนาพุทธนิกายมหายานเป็นศาสนาที่มีผู้นับถือมากที่สุด แต่ไม่เกินกึ่งหนึ่งของประชากร โดยมีผู้นับถือศาสนาอิสลาม คริสต์ ฮินดู ซิกข์และไม่นับถือศาสนาเป็นจำนวนมาก อัตราการเติบโตของประชากรต่อปีของปี 2012 อยู่ที่ราว 2.5% ภาษาราชการสี่ภาษาของสิงคโปร์ ได้แก่ ภาษาจีนกลาง ภาษามลายู ภาษาทมิฬและภาษาอังกฤษ ภาษาอังกฤษเป็นภาษาทำงานหลักและเป็นภาษาแรกที่บังคับในโรงเรียนทุกแห่งของประเทศ อัตราภาวะเจริญพันธุ์รวมของพลเมืองสิงคโปร์อยู่ที่ 1.2 ในปี 2011 อัตราภาวะเจริญพันธุ์ของชาวจีน มลายูและอินเดียอยู่ที่ 1.08, 1.64 และ 1.09 ตามลำดับ ในปี 2010 อัตราภาวะเจริญพันธุ์ของชาวมลายูสูงกว่าอัตราภาวะเจริญพันธุ์ของชาวจีนและอินเดียราว 70% สิงคโปร์พยายามเพิ่มอัตราภาวะเจริญพันธุ์มานานแล้ว โดยตั้งเป้าหมายที่การเกิด 2.1 คนต่อหญิง 1 คน
นิพิฐพนธ์ พวงพั่วเพชร

นิพิฐพนธ์ พวงพั่วเพชร (ชื่อเล่น: ต้นน้ำ; 31 พฤษภาคม พ.ศ. 2534 —) เป็นนักกีฬาแบดมินตันชายชาวไทย ผู้เข้าแข่งขันรายการโยเน็กซ์เจแปนโอเพนซูเปอร์ซีรีส์ 2012 และเป็นผู้ชนะการแข่งขันแคนาดาโอเพนกรังด์ปรีซ์ 2013 ร่วมกับมณีพงศ์ จงจิตร ในประเภทชายคู่
ประวัติ.
นิพิฐพนธ์ พวงพั่วเพชร เริ่มเข้าสู่วงการแบดมินตันตั้งแต่อายุ 8 ปี จากการได้รับการสนับสนุนจากบิดาชื่อนิพัธ กับมารดาชื่อนวลอนงค์ โดยเข้ารับการฝึกที่สโมสรแบดมินตันเสนานิคม ซึ่งเริ่มในประเภทชายเดี่ยว แล้วจึงเปลี่ยนมาเป็นประเภทชายคู่ตามคำแนะนำของผู้ฝึกสอน ในภายหลังเขาได้มาอยู่กับเอสซีจีอคาเดมีเมื่ออายุ 15 ปี ที่ซึ่งเขาได้เป็นแชมป์รายการเอสซีจีจูเนียร์ เมื่อทางสมาคมเห็นแวว นิพิฐพนธ์จึงได้มาเป็นนักกีฬาทีมชาติและร่วมฝึกซ้อมที่สมาคมแบดมินตันแห่งประเทศไทย
ในเบื้องต้น เขาได้จับคู่กับปฏิพัทธ์ ฉลาดแฉลม โดยได้รองแชมป์จากแบดมินตันชิงแชมป์ประเทศไทยใน พ.ศ. 2554 ก่อนที่จะมาจับคู่กับมณีพงศ์ จงจิตร ในปี พ.ศ. 2556 
ปัจจุบัน นิพิฐพนธ์เป็นนักศึกษาคณะนิติศาสตร์ มหาวิทยาลัยกรุงเทพธนบุรี
ผลงานในระดับอาชีพ.
นิพิฐพนธ์ พวงพั่วเพชร ชนะการแข่งขันรายการลาวอินเตอร์เนชันแนล 2010 ประเภทชายคู่ร่วมกับปฏิพัทธ์ ฉลาดแฉลม ปีถัดมา นิพิฐพนธ์ชนะการแข่งขันซีเกมส์ 2011 โดยได้รับเหรียญทองแดงในประเภทชายคู่
เบสตี

เบสตี  เป็นเกิร์ลกรุ๊ปในประเทศเกาหลีใต้ เดบิวท์ในเดือนกรกฎาคม ปี 2013 ภายใต้สังกัด YNB Entertainment. ทั้งวงประกอบด้วยอดีตสมาชิก EXID 3 คนคือ ยูจี, ดามี (ฮเยยอน) และแฮรยอง, รวมถึงดาฮเยที่เข้ามาใหม่ด้วย
ประวัติ.
พรีเดบิวท์.
สมาชิกสามคนเคยเดบิวท์ในค่าย AB Entertainment ในวงเกิร์ลกรุ๊ป EXID, และปล่อยซิงเกิ้ลเดบิวท์ "Whoz That Girl?" ก่อนออกจากวง 2 เดือน ระยะแรกยูจีที่เป็นอดีตหัวหน้าวงได้หยุดงานชั่วคราว และกลับไป Seoul Institute of Arts หลังจากพักการโปรโมท "Whoz That Girl", ขณะที่ดามีกำลังตั้งใจเรียนเพื่อสอบเข้ามหาวิทยาลัย และแฮรยองวางแผนเพื่อที่จะเป็นนักแสดง หลังจากนั้น ทั้งสามก็ออกจากบริษัทและมาเข้า YNB Entertainment. 
เดบิวท์.
ในวันที่ 26 มิถุนายน 2013, ก็ได้มีการเปิดเผยสมาชิกพร้อมกับแฟนคาเฟ่ของวง รวมถึงได้มีการเปิดทวิตเตอร์ส่วนตัวของสมาชิกด้วย. โดยเบสตีจะเดบิวท์ในเดือนกรกฎาคม 2013. 
ผลงานเพลง.
ซิงเกิล.
2015: Excuse me
มาสค์ไรเดอร์วิซาร์ด เดอะมูวี่ ศึกพิชิตโลกเวทมนตร์

มาสค์ไรเดอร์วิซาร์ด เดอะมูวี่ ศึกพิชิตโลกเวทมนตร์ หรือ มาสค์ไรเดอร์วิซาร์ด เดอะมูวี่ in Magic Land (; โรมาจิ: "Gekijōban Kamen Raidā Wizādo In Majikku Rando") เป็นภาพยนตร์จากซีรีส์มาสค์ไรเดอร์วิซาร์ด เข้าฉายครั้งแรกเมื่อวันที่ 3 สิงหาคม ค.ศ. 2013 ควบกับ ขบวนการผู้กล้าไดโนเสาร์ เคียวริวเจอร์ เดอะมูวี่ บทเพลงแห่งความกล้ากาบูรินโจะ
เรื่องย่อ.
ในตอนที่มาสค์ไรเดอร์วิซาร์ดต่อสู้กับแฟนธอม โซมะ ฮารุโตะหรือวิซเซิร์ด และผู้ช่วยของไรเดอร์ โคโยมิก็ถูกโจมตีโดยจอมเวทสีทอง มาสค์ไรเดอร์ซอว์เคเรอร์ ผู้ที่ลักพาตัวโคโยมิและสร้างเกิดพายุหมุนสีรุ้งประหลาด วันถัดไปทุกคนดูเหมือนว่าจะมีพลังเวทมนตร์ด้วยแหวนจอมเวทที่สร้างขึ้นใหม่ของมาสค์ไรเดอร์ซอว์เคเรอร์ได้เปลี่ยนโลกให้เป็นดินแดนแห่งเวทมนตร์กับทุกคนตั้งแต่เพื่อนของฮารุโตะ ไดแก่ ไดมง รินโกะ ,นาระ ชุนเปย์ และวาชิมะ ชิเงรุ กับเจ้าของร้านโดนัทผู้หิวโหย และคนงานสามารถแปลงร่างเป็น มาสค์ไรเดอร์เมจ ฮารุโตะ, โคโยมิ และนิโต โคสุเกะหรือมาสค์ไรเดอร์บีสต์ ได้เดินทางร่วมกันไปที่ประสาทมรกต เพื่อพยายามที่จะเอาชนะรัฐมนตรีอูมะหรือมาสค์ไรเดอร์ซอว์เคเรอร์ เพื่อที่จะทำให้ทุกคนกลับมาเป็นปกติ โดยเฉพาะหลังจากที่ชิอินะ เพื่อนใหม่ของพวกเขาเผยว่าแม่ของเขาถูกฆ่าตายในพายุหมุนประหลาด แต่ฮารุโตะสงสัยว่านี้คือสิ่งที่เขาอย่างแท้จริงจะต้องทำในขณะนี้.
มาสค์ไรเดอร์ที่ปรากฏ.
มาสค์ไรเดอร์วิซาร์ด อินฟินิตี้ดราก้อน.
ร่างที่ใช้ ฟินิชสไตรค์วิซาร์ดริงค์ ในการแปลงร่างเป็นพัฒนาขั้นสูงสุดที่ต่อยอกดจากวิซาร์ดอินฟินิตี้สไตล์ มีลักษณะที่มาจากอินฟินิตี้สไตล์ผสมกับออลดราก้อน ตัวชุดสีเงินและทอง
มาสค์ไรเดอร์เมจ.
ร่างแปลงของชาวประเทศเวทมนตร์ที่แปลงร่างเมจวิซาร์ดริงค์ด้วยเข็มขัดแปลงร่าง
ซ็อนดุง

พัก ซัง-ฮยอน(7 ตุลาคม 2533 –) หรือที่ใช้ในการแสดงว่าซอนดุง เป็น นักร้อง นักแสดง พิธีกร ชาวเกาหลีใต้ รู้จักในสถานะอดีตสมาชิก MBLAQ
ประวัติ.
ซอนดุง เกิดที่ ปูซาน แต่เขาไปเติบอยู่ที่ ฟิลิปปินส์ ซอนดุงเอง ก็มีพี่สาว 1 คน น้องสาว 1คน พี่สาวคนโตของซอนดุง ชื่อ ซานดารา เป็นสมาชิกวง2NE1 ซอนดุงเองก็สามารถพูดได้หลายภาษา เกาหลี ตากาล็อก อังกฤษ จีน และญี่ปุ่น
ขบวนการผู้กล้าไดโนเสาร์ เคียวริวเจอร์ เดอะมูวี่ บทเพลงแห่งความกล้ากาบูรินโจะ

ขบวนการผู้กล้าไดโนเสาร์ เคียวริวเจอร์ เดอะมูวี่ บทเพลงแห่งความกล้ากาบูรินโจะ  เป็นภาพยนตร์ชุดซูเปอร์เซ็นไตซีรีส์จากทีวีซีรีส์เรื่องขบวนการผู้กล้าไดโนเสาร์ เคียวริวเจอร์ ผลิตโดยบริษัทโตเอะ เข้าฉายในประเทศญี่ปุ่นเมื่อวันที่ 3 สิงหาคม ค.ศ. 2013 ควบคู่กับ มาสค์ไรเดอร์วิซาร์ด เดอะมูวี่ ศึกพิชิตโลกเวทมนตร์
รับบทโดย นาคามุระ ชิสึกะ (中村静香)
นักร้องที่มีชื่อเสียง ในนาม Meeko ได้ถูกเดธริวเจอร์ และ ไดโนเกิลส์ จับเป็นตัวประกันเพื่อดังพลัง บทเพลงภาวนา ที่มีผลกระทบต่อ จูเดนริว โทบาสไปโน ในตัวของเธอ
มิโคโตะ สนิทสนมกับไดโก ตั้งแต่ที่ไดโกเดินทางรอบโลก โดยเธอร้องเพลงให้ไดโกฟังพร้อมกับการเล่าความฝันที่อยากจะเป็นนักร้องที่มีชื่อเสียง เมื่อไดโกได้ฟังและติชมในบทเพลงของเธอ ทำให้เธอมีกำลังใจและเป็นแรงบันดาลใจในการเข้าสู่วงการบันเทิงของเธอ
เดบอสมอนสเตอร์ที่ได้รับพลังจูเดนชิที่คาออส สร้างขึ้นมา ปรากฏตัวเพื่อลักพาตัวมิโคโตะโดยมีเป้าหมายคือการใช้เสียง บทเพลงภาวนา ของมิโคโตะเพื่อควบคุม โทบาสปิโน
;เรมุเนีย (レムネア)
รับบทโดย โมโมเสะ มิจิกิ (桃瀬美咲)
;อาร์ชี่ (アーシー)
รับบทโดย สึคุอิ มินามิ (佃井皆美)
เคียวริวเรดที่ใช้ กาบุรุอาร์มออนกาบุทีร่าจูเด็นจิ ในการแปลงร่างทำให้มีกาบุทีร่าแฟงค์ทั้งสองอัน รวมถึงเกราะป้องกันที่แขนขวา และ แขนซ้ายที่เป็นสีทอง
โรงเรียนส่วนบุญโญปถัมภ์ ลำพูน

โรงเรียนส่วนบุญโญปถัมภ์ ลำพูน เป็นโรงเรียนมัธยมศึกษาประจำจังหวัดลำพูน ในสังกัดสำนักงานเขตพื้นที่การศึกษามัธยมศึกษาลำปาง ลำพูน เป็นโรงเรียนมัธยมศึกษาขนาดใหญ่พิเศษ ตั้งอยู่เลขที่ 12 ถนนลำพูน-ป่าซาง ตำบลในเมือง อำเภอเมืองลำพูน จังหวัดลำพูน
ประวัติ.
ปี พ.ศ. 2471 สมุหเทศาภิบาลมณฑลพายัพได้พิจารณาการจัดตั้งโรงเรียนสตรีประจำจังหวัดลำพูนขึ้น เนื่องจากเห็นว่าการจัดตั้งโรงเรียนแบบสหศึกษาไม่เหมาะสมกับสภาพสังคมในสมัยนั้น นอกจากนี้กระทรวงธรรมการ (กระทรวงศึกษาธิการ) ก็ไม่มีนโยบายส่งเสริมให้นักเรียนชายกับนักเรียนหญิงเรียนร่วมในโรงเรียนเดียวกัน สมุหเทศาภิบาลมณฑลพายัพจึงมีหนังสือกราบทูลมหาอำมาตย์เอก พระเจ้าวงศ์เธอ พระองค์เจ้าธานีวิวัติ เสนาบดีกระทรวงธรรมการ ขอประทานอนุมัติแยกโรงเรียนสตรีออกมาจากโรงเรียนประจำจังหวัดลำพูนวิทยาคม เพื่อจัดตั้งเป็นโรงเรียนสำหรับเยาวสตรีเป็นการเฉพาะ 
สมุหเทศาภิบาลมลฑลพายัพได้ขออนุญาตใช้พื้นที่ราชพัสดุ เลขที่ 8281 (สรรพากร) ซึ่งตั้งอยู่ที่ถนนอัฏฐารส ด้านเหนือของวัดพระธาตุหริภุญชัยวรมหาวิหาร สำหรับก่อสร้างอาคารเรียนเมื่อการก่อสร้างแล้วเสร้จได้มีพิธีการทำบุญฉลองเปิดโรงเรียนอย่างเป็นทางการเมื่อวันที่ 22 กรกฎาคม พ.ศ. 2471 โดยมี นางคำปัน โภคะกุล เป็นผู้อำนวยการคนแรก ในปี พ.ศ. 2475 โรงเรียนชายจักรคำคณาธรได้ย้ายออกจากบ้านสันดอนรอมไปอยู่ที่บ้านหนองเส้ง โรงเรียนสตรีจังหวัดลำพูนจึงย้ายมาแทนที่ ที่บ้านสันดอนรอมแทน และใช้ชื่อว่า โรงเรียนสตรีประจำจังหวัดลำพูน "ส่วนบุญโญปถัมภ์" ต่อมา เมื่อประมาณ ปี พ.ศ. 2542 ได้มีการเปิดเป็นแบบสหศึกษา และได้เปลี่ยนชื่อมาเป็น โรงเรีงเรียนส่วนบุญโญปถัมภ์ ลำพูน และถือเอาวันที่ 22 กรกฎาคม ของทุกปี เป็นวันสถาปนาโรงเรียน
โรงเรียนส่วนบุญโญปถัมภ์ เป็นโรงเรียนประจำจังหวัดลำพูน คู่กับ โรงเรียนจักรคำคณาทร เป็นสถาบันการศึกษาในระดับมัธยมศึกษาสังกัดสำนักงานคณะกรรมการการศึกษาขั้นพื้นฐาน (สพฐ) โดยได้รับชื่อมาจากพระนามของเจ้าจักรคำขจรศักดิ์ เจ้าผู้ครองนครลำพูนคนที่ 10 กับพระนามของแม่เจ้าส่วนบุญ ชายาเจ้าหลวงจักรคำฯ ผู้ให้การอุปถัมภ์โรงเรียนประจำจังหวัดลำพูน ทั้ง 2 แห่งมาตั้งแต่ยุคแรกเริ่มก่อตั้ง
โรงเรียนส่วนบุญโญปถัมภ์ ลำพูน ได้รับรางวัลโรงเรียนพระราชทานมาแล้ว 3 ครั้ง ใน พ.ศ. 2531, 2541 และ 2552
ในปี 2563 นักเรียนของโรงเรียนฯ ได้รับรางวัลชนะเลิศจากการประกวดนวัตกรรมระดับชาติ จากผลงาน "ตักบาตรเติมบุญ"
เทอร์โบ (ภาพยนตร์)

เทอร์โบ  เป็นภาพยนตร์คอมพิวเตอร์แอนิเมชัน 3 มิติ แนวกีฬาตลกอเมริกันในปี 2013 ผลิตโดยดรีมเวิร์กสแอนิเมชัน และจัดจำหน่ายโดยทเวนตีท์เซนจูรีฟอกซ์ ภาพยนตร์เรื่องนี้เกิดจากความคิดของเดวิด ซอเรน ซึ่งเป็นผู้กำกับ และเรื่องนี้ก็เป็นเรื่องแรกที่เขาได้ทำหน้าที่กำกับด้วย โดยนำเสนอเรื่องราวของหอยทากธรรมดาตัวหนึ่งชื่อว่า เทอร์โบ ผู้มีความฝันที่อยากจะเป็นหอยทากที่เร็วที่สุดในโลก ภาพยนตร์นี้เข้าฉายในวันที่ 17 กรกฎาคม ค.ศ. 2013 และมีทีมพากย์ประกอบไปด้วย ไรอัน เรย์โนลส์, พอล กีอามัตติ, มิชาเอล ปีนา, สนูป ด็อกก์, มายา รูดอล์ฟ, มิเชลล์ ราดรีเกซ และ ซามูเอล แอล. แจ็กสัน
"เทอร์โบ"ได้รับผลตอบรับเชิงบวก แม้ว่าจะทำรายได้เพียง 282.5 ล้านดอลลาร์สหรัฐ จากงบประมาณ 127 ล้านดอลลาร์สหรัฐ ละครโทรทัศน์ซึ่งอิงจากภาพยนตร์ ชื่อว่า "เทอร์โบฟาสต์" ได้ถูกวงแผนการผลิตในช่วงหนึ่งปีก่อนที่ภาพยนตร์จะฉาย โดยละครโทรทัศน์ได้ออกอากาศครั้งแรกทางเน็ตฟลิกซ์เมื่อวันที่ 24 ธันวาคม ค.ศ. 2013
"เทอร์โบ"ถูกเสนอชื่อเข้าชิงรางวัลหลายรายการ ได้แก่ แอนนีอะวอร์ด, โกลเดนเทรลเลอร์อะวอร์ด, แซตเทิลไลต์อะวอร์ด และบริติชอะคาเดมีชิลเดรนส์อะวอร์ด แม้ว่าสุดท้ายแล้วจะไม่ได้รับรางวัลใด ๆ เลยก็ตาม
เฆราร์โด มาร์ติโน

เฆราร์โด ดานิเอล มาร์ติโน  เกิดเมื่อวันที่ 20 พฤศจิกายน พ.ศ. 2505 มีชื่อเล่นว่า ตาตา  เป็นอดีตนักฟุตบอลและผู้จัดการทีมชาวอาร์เจนตินา โดยเคยลงเล่นในตำแหน่งกองกลางตัวรุก 
มาร์ติโนเล่นให้กับนิวเอลส์โอลด์บอยส์มากที่สุด ซึ่งเป็นสโมสรในโรซาริโอ บ้านเกิดของเขา และลงเล่นให้กับสโมสรมากถึง 505 นัด ในการแข่งขันอย่างเป็นทางการ
พัง ซึง-ฮวัน

พัง ซึง-ฮวัน  เกิดเมื่อวันที่ 25 กุมภาพันธ์ พ.ศ. 2526 เป็นนักฟุตบอลชาวเกาหลี เล่นในตำแหน่งกองหน้า โดยเขาทำสถิติการทำประตูที่เร็วที่สุดในประวัติศาสตร์ฟุตบอลประเทศเกาหลีใต้ ในการทำประตูภายใน 11 วินาที ให้แก่อินช็อนยูไนเต็ด ในนัดที่พบกับโปฮังสตีลเลอส์ ซึ่งในนัดนั้นผลการแข่งขันเสมอกัน 2–2 ในการแข่งขันเคลีก วันที่ 23 พฤษภาคม พ.ศ. 2550
มารีออน อัฟโฟลเทอร์

มารีออน อัฟโฟลเทอร์ ชื่อเล่น แหม่ม เป็นนักแสดง ผู้สื่อข่าว และนางแบบ เข้าสู่วงการด้วยการประกวด มิสไทยแลนด์ยูนิเวิร์สประจำปี 2002
ประวัติ.
มารีออน เป็นลูกครึ่ง ไทย - สวิตเซอร์แลนด์ และมีชื่อไทยว่า ฐิตาพร ศรแผลง ชื่อเล่น แหม่ม เกิดเมื่อวันที่ 6 พฤษภาคม พ.ศ. 2527 จบการศึกษาระดับปริญญาตรี บริหารธุรกิจ สถาบัน Fern ประเทศสวิตเซอร์แลนด์ ระดับปริญญาโท ที่จุฬาลงกรณ์มหาวิทยาลัย คณะ EU เข้าสู่วงการด้วยการประกวด มิสไทยแลนด์ยูนิเวิร์สประจำปี 2002 ได้รับรางวัลงามอย่างไทย หลังจากนั้นก็มีงานโฆษณา ต่อด้วยการเป็นผู้สื่อข่าวสังกัดฝ่ายข่าวต่างประเทศทาง ช่อง 7 สี เธอเป็นที่รู้จักอย่างมากจากการแสดงภาพยนตร์เรื่อง แฟนใหม่ และมีงานถ่ายแบบแฟชั่นมากมาย นอกจาก แหม่ม มาริออน จะมีผลงานถ่ายแบบแฟชั่นมากมายในไทย เธอยังเนื้อหอมไกลในถึงประเทศเวียดนามคว้าค่าตัวในการถ่ายโฆษณา ไม่ต่ำกว่า 10 ล้าน
ชีวิตส่วนตัว.
เธอออกมายืดอกรับว่าซุ่มแต่งงานกับนักธุรกิจเจ้าของบริษัทผลิตอะไหล่รถยนต์ ชื่อ "ปั๊บ" สกล ตั้งก่อสกุล มาได้ 1 ปี หลังจากมีภาพหลุดงานวิวาห์ของ "แหม่ม" มารีออน อัลโฟลเทอร์ กับหนุ่มปั๊บออกมา ซึ่งสาวแหม่มบอกว่าไม่ได้ตั้งใจจะปิด แต่ด้วยคิดว่าตนไม่ได้มีความโด่งดังอะไรมากมายในวงการ จึงไม่ได้บอกสื่อมากมายนัก เธอสมรสเมื่อวันที่ 24 พ.ย. 2552
อุดมเดช สีตบุตร

พลเอก อุดมเดช สีตบุตร (เกิด 15 สิงหาคม พ.ศ. 2498) เป็นนายทหารชาวไทย อดีตผู้บัญชาการทหารบก อดีตรัฐมนตรีช่วยว่าการกระทรวงกลาโหม และราชองครักษ์พิเศษ
ประวัติ.
ชีวิตส่วนตัว.
พล.อ. อุดมเดช สีตบุตร เกิดเมื่อวันที่ 15 สิงหาคม พ.ศ. 2498 ชื่อเล่น โด่ง (สื่อมวลชนนิยมเรียกว่า บิ๊กโด่ง) ณ กรุงเทพมหานคร เป็นบุตรของพล.อ. เลิศรบ สีตบุตร อดีตผู้อำนวยการวิทยาลัยป้องกันราชอาณาจักร กับนางประณีต สีตบุตร เป็นบุตรชายคนสุดท้องของพี่น้อง 6 คน ดังนี้
พล.อ. อุดมเดช สีตบุตร สมรสกับ นางวิภาดา สีตบุตร กรรมการบริหาร บริษัท มาเลศฟู้ด จำกัด มีบุตรธิดาด้วยกัน 2 คน คือ
การศึกษา.
จบการศึกษาระดับมัธยมศึกษาที่โรงเรียนเซนต์คาเบรียล จากนั้นเข้ารับการศึกษาที่โรงเรียนเตรียมทหาร รุ่นที่ 14 รุ่นเดียวกับ
และเข้ารับการศึกษาต่อเนื่องที่โรงเรียนนายร้อยพระจุลจอมเกล้า รุ่นที่ 25 รุ่นเดียวกับ 
งานการเมือง.
พลเอก อุดมเดช สีตบุตร ได้รับแต่งตั้งเป็นรัฐมนตรีช่วยว่าการกระทรวงกลาโหม ในรัฐบาลของพลเอกประยุทธ์ จันทร์โอชา และเป็นเลขาธิการคณะรักษาความสงบแห่งชาติอีกหน้าที่หนึ่ง
บายทู

By2 หรือ บายทู เป็นศิลปินดูโอ้ฝาแฝดหญิงชาวสิงคโปร์ ประกอบด้วย ไป๋ เหว่ยเฟิน (มิโกะ) ,ไป๋ เหว่ยหลิง (ยูมิ)
ประวัติ.
ก่อนเข้าสังกัดค่ายเพลง สองพี่น้อง มิโกะ (ไป๋ เหว่ยเฟิน) , ยูมิ (ไป๋ เหว่ยหลิง) ชอบร้องชอบเต้นมาตั้งแต่เล็ก บวกกับการสนับสนุนจากคุณพ่อคุณแม่ ที่ได้ส่งตัวลูกสาววัย 14 ปี เข้าเรียนรู้การร้องเพลง , การเต้น รวมถึงทักษะต่างๆ ด้านดนตรีที่สถาบันมิวสิค ฟอร์เรส ในเครือของ โอเชียน บัตเตอร์ไฟล์ อินเตอร์เนชั่นแนล(OB-I) ที่สิงคโปร์
ปี 2550 ได้เข้าร่วมประกวดแสดงความสามารถรายการหนึ่งที่มาเลเซีย จากผู้เข้าร่วมประกวดทั้งหมด 2,500 คน สองสาวฝ่าฝันอุปสรรคต่างๆ จนเข้าสู่รอบสุดท้าย แม้จะไม่สามารถคว้ารางวัลแชมป์ แต่ทั้งคู่ก็คว้ารางวัลรองชนะเลิศอันดับ 1 และก็ได้รับการทาบทามเข้าสังกัดค่าย OB-I ในไต้หวันและมีผลงานเพลงต่อเนื่องมาจนถึงทุกวันนี้
ความสามารถของสองสาวไม่เพียงแค่การร้องเพลงเท่านั้น ทักษะการเต้นก็เรียกได้ว่าไม่ยิ่งหย่อนไปกว่ากันเลย เพราะหลักฐานจากเว็บไซต์แชร์วิดีโอเช่น ยูทูบ ที่ปรากฏภาพสองพี่น้องมิโกะและยูมิ ฝึกฝนการเต้น ก็แสดงถึงความสามารถด้านนี้ของทั้งคู่ที่มีอยู่จริง นอกจากนี้ยอดผู้เข้าชมคลิปต่างๆ ของพวกเธอก็มีถึงแสนครั้ง!!
ขณะนี้สื่อบันเทิงต่างๆ ในไต้หวันพากันกล่าวขานว่า BY2 อาจเป็นนักร้องหน้าใหม่ที่จะเข้ามาแทนนักร้องวง ทวินส์ (Twins)ที่ผลงานเพลงเริ่มซาไปบ้างแล้ว และล่าสุดผลงานของทั้งคู่ที่วางแผงอย่างเป็นทางการไปเมื่อต้นเดือนเมษายนที่ผ่านมา ก็ใช้ชื่ออัลบั้ม Twins ด้วยเช่นกัน
ชักแบบดิสโซสิเอทีฟ

การชักแบบดิสโซซิเอทีฟ  หรืออาการชักเหตุจิตใจที่ไม่ใช่โรคลมชัก  หรือโรคอาการกำเริบที่ไม่ใช่ชัก  คืออาการที่ดูคล้ายอาการชัก แต่ไม่มีการปล่อยกระแสไฟฟ้าผิดปกติในสมองอย่างที่เกิดในอาการชักจากโรคกลุ่มลมชัก ดังนั้นจึงเป็นโรคทางจิตใจ อาจถือเป็นในกลุ่มเดียวกันกับโรคคอนเวอร์ชัน ประมาณกันว่า 20% ของผู้ป่วยอาการชักที่ได้พบแพทย์โรคชักโดยตรง เป็นอาการชักจาก PNES
กุหลาบญี่ปุ่น

กุหลาบญี่ปุ่น (; โรมาจิ: "hamanasu"; : ฮามานาซุ; ชื่อวิทยาศาสตร์: "Rosa rugosa") เป็นสปีชีส์หนึ่งของตระกูลกุหลาบ มีถิ่นกำเนิดบริเวณตะวันออกเฉียงเหนือของทวีปเอเชีย ในพื้นที่ของประเทศจีน, เกาหลี และ ญี่ปุ่น ถือเป็นดอกไม้ประจำจังหวัดฮกไกโด โดยมักจะเติบโตอยู่ตามชายฝั่งหรือเนินทราย แต่ทั้งนี้ก็ไม่ควรจะสับสนกับ "Rosa multiflora" ซึ่งเป็นดอกกุหลาบที่มีอีกฉายาว่า "กุหลาบญี่ปุ่น" 
ลักษณะเด่น.
กุหลาบญี่ปุ่นเป็นไม้พุ่มที่มีพุ่มที่หนาแน่น โดยมีความสูงราว 1 - 1.5 เมตร และมีหนามที่ยาว 3-10 มิลลิเมตร ใบมีความยาว 8 - 15 เซนติเมตร และแต่ละกิ่งจะมีใบอยู่ราว 5-9 ใบ ซึ่งโดยส่วนใหญ่ที่พบจะเป็นแบบ 7 ใบต่อกิ่งด้วยขนาดใบยาว 3-4 เซนติเมตร ดอกสีชมพูเข้มไปจนถึงสีขาวจะมีกลิ่นหอม ด้วยขนาดเส้นผ่าศูนย์กลางดอกราว 6-9 เซนติเมตร ผลิดอกช่วงฤดูใบไม้ผลิ
พระเจ้าเลออปอลที่ 1 แห่งเบลเยียม

พระเจ้าเลออปอลที่ 1 แห่งเบลเยียม (16 ธันวาคม ค.ศ. 1790 – 10 ธันวาคม ค.ศ. 1865) ทรงเป็นพระมหากษัตริย์แห่งราชอาณาจักรเบลเยียม พระองค์แรกโดยมีพระอิสริยยศเป็น "พระมหากษัตริย์แห่งชาวเบลเยียม" (King of the Belgians) ตั้งแต่วันที่ 21 กรกฎาคม ค.ศ. 1831 ภายหลังจากการได้รับอิสรภาพจากเนเธอร์แลนด์ พระองค์ทรงเป็นต้นสายของพระราชวงศ์ซัคเซิน-โคบวร์คและโกทาสายเบลเยียม พระโอรสและธิดาของพระองค์รวมถึงสมเด็จพระเจ้าเลออปอลที่ 2 แห่งเบลเยียม และจักรพรรดินีคาร์ลอตตาแห่งเม็กซิโก พระองค์ยังเป็นพระปิตุลา (อา) ของเจ้าชายอัลเบิร์ต พระราชสวามี และพระมาตุลา (น้า) รวมถึงเป็นที่ปรึกษาสำคัญของสมเด็จพระราชินีนาถวิกตอเรีย
พระองค์พระราชสมภพที่โคบวร์ค และสวรรคตที่ลาเคน โดยพระอิสริยยศเมื่อพระราชสมภพคือ เจ้าชายแห่งซัคเซิน-โคบวร์ค-ซาลเฟ็ลท์ และต่อมาเป็น เจ้าชายแห่งซัคเซิน-โคบวร์คและโกทา และดยุกแห่งซัคเซิน
จำรัส มังคลารัตน์

พลตำรวจโท จำรัส มังคลารัตน์ (9 กรกฎาคม พ.ศ. 2464 - 3 มกราคม พ.ศ. 2540) อดีตรัฐมนตรีว่าการกระทรวงยุติธรรม อดีตรัฐมนตรีประจำสำนักนายกรัฐมนตรี ในรัฐบาลพลเอก ชาติชาย ชุณหะวัณ และอดีตสมาชิกสภาผู้แทนราษฎรจังหวัดกาญจนบุรี 3 สมัย
ประวัติ.
ชีวิตส่วนตัว.
พล.ต.ท. จำรัส เกิดเมื่อวันที่ 9 กรกฎาคม พ.ศ. 2464 เป็นบุตรคนโตของจ่าง และเจริญ มังคลารัตน์ ในจำนวนพี่น้อง 4 คน 
พล.ต.ท. จำรัส สมรสกับลำไย มังคลารัตน์ (สกุลเดิม ประยูรหงษ์) มีบุตร-ธิดา 3 คน ได้แก่
การศึกษา.
จำรัส จบการศึกษาชั้นมัธยมศึกษาตอนต้นจากโรงเรียนวิสุทธรังษี จังหวัดกาญจนบุรี, ชั้นมัธยมศึกษาตอนปลาย จากโรงเรียนมัธยมศึกษาบ้านสมเด็จเจ้าพระยา และ สำเร็จการศึกษาระดับปริญญาตรี ธรรมศาสตรบัณฑิตจากมหาวิทยาลัยธรรมศาสตร์และการเมือง
การทำงาน.
งานตำรวจ.
พล.ต.ท. จำรัส เข้ารับราชการตำรวจครั้งแรกในปี พ.ศ. 2487 ในตำแหน่งนายดาบตำรวจประจำ กองกำกับการ 2 ตรส. และได้ดำรงตำแหน่งสำคัญ ๆ ดังนี้
งานการเมือง.
พล.ต.ท. จำรัส เข้าสู่วงการการเมือง ด้วยการเป็นสมาชิกสภานิติบัญญัติแห่งชาติ ใน พ.ศ. 2515, ได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 สมาชิกสภาร่างรัฐธรรมนูญ ใน พ.ศ. 2517 และ สมาชิกสภาปฏิรูปฯ ใน พ.ศ. 2519 ก่อนที่จะเกษียณและลงรับสมัครเลือกตั้งสมาชิกสภาผู้แทนราษฎรจังหวัดกาญจนบุรี ในการเลือกตั้ง พ.ศ. 2526 และได้รับเลือกเรื่อยมา จนถึง พ.ศ. 2531 รวม 3 สมัย
พล.ต.ท. จำรัส ได้รับโปรดเกล้าฯ แต่งตั้งให้เป็นรัฐมนตรีว่าการกระทรวงยุติธรรมเมื่อ พ.ศ. 2531 (ครม.45) และรัฐมนตรีประจำสำนักนายกรัฐมนตรี เมื่อ พ.ศ. 2533 (ครม. 46) ในรัฐบาลพลเอกชาติชาย ชุณหะวัณ
พล.ต.ท. จำรัส วางมือทางการเมือง หลังจากที่ไม่ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
สมาชิกสภาผู้แทนราษฎร.
พล.ต.ท. จำรัส มังคลารัตน์ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
การถึงแก่อนิจกรรม.
พล.ต.ท. จำรัส มังคลารัตน์ ถึงแก่อนิจกรรมด้วยโรคปอดอักเสบ ณ โรงพยาบาลกรุงเทพ เมื่อวันที่ 3 มกราคม พ.ศ. 2540 สิริรวมอายุ 75 ปี
พิเชษฐ์ บัวขำ

พิเชษฐ์ บัวขำ (คิง) ผู้เข้าแข่งขันและตัวแทนทีมแสตมป์เข้าแข่งขันในรอบสุดท้าย ของรายการเดอะวอยซ์ไทยแลนด์ ซีซั่นที่ 1 พ.ศ. 2555<br>ปัจจุบันเซ็นสัญญาเป็นนักร้องในสังกัดยูนิเวอร์แซลมิวสิกไทยแลนด์ตั้งแต่ปี 2555 ถึง ปัจจุบัน </br>
ประวัติ.
พิเชษฐ์ บัวขำ ชื่อเล่น คิง เกิดวันที่ 26 มกราคม พ.ศ. 2521 เป็น นักร้อง, ครูสอนร้องเพลงและคอรัสอาชีพ คิงมีความสนใจในดนตรีมาตั้งแต่วัยเยาว์และซึมซับการร้องเพลงมาตั้งแต่เด็กๆ เป็นบุตรคนโตจากจำนวนพี่น้อง 3 คน เกิดที่ กรุงเทพมหานคร แต่ เดินทางติดตามคุณพ่อที่เป็นนักดนตรีไปแทบทุกจังหวัดทั่วประเทศ ก่อนที่จะสำเร็จการศึกษาระดับมัธยมศึกษาตอนปลายจากโรงเรียนศรียาภัย จังหวัดชุมพร
และเลือกเรียนต่อในคณะมนุษย์และสังคมศาสตร์ "สาขาดนตรีสากล" มหาวิทยาลัยราชภัฏจันทรเกษม สาเหตุที่เขาอยากแข่งขันบนเวที เดอะวอยซ์ไทยแลนด์ ซีซั่นที่ 1 ครั้งนี้ นั่นเป็นเพราะเขาต้องการที่จะมายืนอยู่ข้างหน้าเวที โดยใช้ชื่อของเขาเอง เพราะตลอดเวลาที่ผ่านมาเขาเป็นคนร้องคอรัสที่ต้องยืนอยู่ข้างหลังตลอด และเขาก็เลือกเข้าร่วมทีมกับ แสตมป์ อภิวัชร์ เอื้อถาวรสุขในการแข่งขัน
เส้นทางการแข่งขันใน The Voice Thailand Season 1.
หมายเหตุ** นอกจากอันดับ 1 และ 2 แล้ว ในอันดับอื่นๆไม่ได้มีการประกาศอย่างเป็นทางการ
</br>
เพลงอื่นๆ ที่ร้องในรายการ 
artist : คิง พิเชษฐ์
Lyric : โกมล บุญเพียรผล
Arranged & Produced: โกมล บุญเพียรผล
artist : คิง พิเชษฐ์
Lyric: นราธิป ปานแร่
Arranged & Produced: ชัชวาล ปุกหุต
ประยูร สุรนิวงศ์

ประยูร สุรนิวงศ์ (23 กุมภาพันธ์ พ.ศ. 2476 – 29 พฤษภาคม พ.ศ. 2541) อดีตรัฐมนตรีช่วยว่าการกระทรวงศึกษาธิการ อดีตรัฐมนตรีช่วยว่าการกระทรวงอุตสาหกรรม ในสมัยรัฐบาลพลเอกชาติชาย ชุณหะวัณ และ อดีตสมาชิกสภาผู้แทนราษฎรจังหวัดอุดรธานี 4 สมัย
ประวัติ.
ประยูร สุรนิวงศ์ เกิดเมื่อวันที่ 23 กุมภาพันธ์ พ.ศ. 2476 เป็นบุตรคนโต ของนายเมธี กับนางคำบุ้น สุรนิวงศ์ มีน้อง 7 คน สำเร็จการศึกษาระดับปริญญาตรี วิทยาศาสตรบัณฑิต สาขาคณิตศาสตร์ จาก จุฬาลงกรณ์มหาวิทยาลัย และ ปริญญาโทสาขาเดียวกัน จาก มหาวิทยาลัย Indiana ประเทศสหรัฐอเมริกา
ประยูร สมรสกับนางวีนัส สุรนิวงศ์ (สกุลเดิม : ปัทมดิลก) มีบุตร-ธิดา 2 คน คือ นายปณิธิ สุรนิวงศ์ และ นางสาวอรวิชชา สุรนิวงศ์
การทำงาน.
หลังจากจบการศึกษาระดับประกาศนียบัตรประโยคครูประถม ประยูรได้ทำการสอนในโรงเรียนในจังหวัดอุดรธานี 
ต่อมาเข้าเริ่มรับราชการที่วิทยาลัยวิชาการศึกษาปทุมวัน เมื่อปี พ.ศ. 2500 หลังจบการศึกษาในระดับปริญญาโท ก็ได้ย้ายไปสอนที่วิทยาลัยวิชาการศึกษาบางแสน ระหว่างนั้นได้ไปช่วยราชการที่วิทยาลัยครูเทพสตรี แล้วก็ย้ายกลับไปสอนที่ วิทยาลัยวิชาการศึกษาประสานมิตร 
จนกระทั่งได้โอนไปเป็นอาจารย์ที่คณะสถิติประยุกต์ สถาบันบัณฑิตพัฒนบริหารศาสตร์ ก่อนที่จะลาออกใน พ.ศ. 2512 เพื่อลงสมัครรับเลือกตั้งสมาชิกสภาผู้แทนราษฎรในปีนั้น แต่เมื่อไม่ได้รับเลือกตั้งจึงกลับเข้ารับราชการตามเดิม และได้ลาออกจากราชการอีกครั้งใน พ.ศ. 2518 เพื่อลงสมัครรับเลือกตั้งสมาชิกสภาผู้แทนราษฎรอีกครั้ง
งานการเมือง.
ประยูร ได้รับเลือกตั้งสมาชิกสภาผู้แทนราษฎรจังหวัดอุดรธานีครั้งแรก ในการเลือกตั้ง พ.ศ. 2518 และได้รับเลือกเรื่อยมา จนถึง พ.ศ. 2531 รวม 4 สมัย 
ประยูร ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงศึกษาธิการ เมื่อเดือนสิงหาคม พ.ศ. 2533 (ครม.45) และรัฐมนตรีช่วยว่าการกระทรวงอุตสาหกรรม เมื่อเดือนธันวาคม พ.ศ. 2533 (ครม. 46) ในรัฐบาลพลเอกชาติชาย ชุณหะวัณ
ประยูร เคยร่วมก่อตั้งพรรคการเมืองกับเลียง ไชยกาล ในชื่อพรรคประชาชน และเป็นกรรมการบริหารพรรค ต่อมาเข้าร่วมงานกับพลเอกเกรียงศักดิ์ ชมะนันทน์ ในปี พ.ศ. 2525 และได้รับตำแหน่งรองหัวหน้าพรรคชาติประชาธิปไตย (พ.ศ. 2525) ต่อมาเป็นเลขาธิการพรรค
สมาชิกสภาผู้แทนราษฎร.
ประยูร สุรนิวงศ์ ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
ถึงแก่อนิจกรรม.
ประยูร สุรนิวงศ์ ถึงแก่อนิจกรรมด้วยโรคหลอดเลือดสมอง เมื่อวันที่ 29 พฤษภาคม พ.ศ. 2541 สิริอายุ 65 ปี 3 เดือน 5 วัน
ประชากรศาสตร์บรูไน

บทความนี้ว่าด้วยลักษณะประชากรของประเทศบรูไน รวมถึงความหนาแน่นของประชากร ชาติพันธุ์ ระดับการศึกษา สาธารณสุข สถานภาพทางเศรษฐกิจ การนับถือศาสนา เป็นต้น
ชาวบรูไนเป็นกลุ่มชาติพันธุ์ ออสโตรนีเซียน มีต้นกำเนิดมาจากเกาะไต้หวันย้อนหลังไปจาก 5000 ปีก่อนคริสตกาล พวกเขาอาศัยอยู่ตลอดชายฝั่งตะวันตกบนของเกาะบอร์เนียวมีประชากรทั้งหมด (2554) 428,146 คน ภาษาทางการ คือภาษามลายู ศาสนาที่ชาวบรูไนนับถือคือ ศาสนาอิสลามนิกายซุนนี 67% รองลงมาเป็นศาสนาพุทธนิกายมหายาน 13% ศาสนาคริสต์ 10% ศาสนาฮินดู ความเชื่อพื้นเมืองและอื่น ๆ ตามมา
ไมโครแรปเตอร์

ไมโครแรปเตอร์ (ศัพทมูลวิทยา: ภาษากรีก, μίκρος, mīkros: "เล็ก"; ภาษาละติน, raptor: "ผู้ที่คว้าที่หนึ่ง") เป็นไดโนเสาร์กินเนื้อขนาดเล็กสกุลหนึ่ง ในวงศ์โดรมีโอซอร์ (Dromaeosauridae) เช่นเดียวกับเวโลซีแรปเตอร์
ไมโครแรปเตอร์ มีรูปร่างคล้ายไดโนเสาร์ผสมนกมีขนปกคลุมลำตัวเหมือนนก ขนาดลำตัวเท่า ๆ กับนกพิราบ มีปีกทั้งหมด 4 ปีก (ขาหน้า 2 ปีก และขาหลัง 2 ปีก) มีขนหางที่เรียวยาว และเชื่อว่าดำรงชีวิตและหากินบนต้นไม้เป็นหลัก รวมถึงทำรังบนต้นไม้ และมีหลักฐานว่าจับนกในยุคก่อนประวัติศาสตร์กินเป็นอาหาร จากการพบซากในส่วนที่เป็นกระเพาะ
ไมโครแรปเตอร์ ไม่สามารถบินได้ แต่จะใช้ปีกและขนร่อนไปมาเหมือนสัตว์ในยุคปัจจุบันหลายชนิดเช่น กระรอกบิน หรือบ่าง นอกจากนี้แล้วยังเชื่อว่า เป็นไดโนเสาร์ที่ถือเป็นต้นแบบบรรพบุรุษของนกจำพวกแรก ที่ใช้ขนในการเป็นเครื่องดึงดูดทางเพศและเป็นเสมือนเครื่องประดับ เนื่องจากมีขนที่มีสีสันเลื่อมเป็นพรรณราย สีสันของขนเช่นนี้เกิดจากเซลล์ผลิตเม็ดสี ที่เรียกว่า เมลาโนโซมส์ โครงสร้างการเรียงตัวของเมลาโนโซมส์แต่ละแบบจะให้สีสันผิดแผกกันไป ด้วยกำลังขยายของกล้องจุลทรรศน์อิเล็กตรอน นักบรรพชีพวิทยาได้วิเคราะห์รูปร่างของเมลาโนโซมส์ในรอยประทับรูปขนนกที่ได้กลายเป็นฟอสซิลจากนั้นนำข้อมูลนี้ไปเปรียบเทียบกับนกในปัจจุบัน เพื่อคาดการณ์ถึงสีสันของไมโครแรปเตอร์ ซึ่งสีเลื่อมพรายจะเกิดขึ้นเมื่อเมลาโนโซมส์มีการเรียงตัวกันเป็นชั้น ๆ
ไมโครแรปเตอร์ ถูกพบเป็นฟอสซิลในยุคครีเตเชียสตอนปลาย (ราว 130 ล้านปีก่อน) ที่มณฑลเหลียวหนิง ประเทศจีน
เคน ฟอลเลตต์

เคนเนธ มาร์ติน "เคน" ฟอลเลตต์ (เกิด 5 มิถุนายน ค.ศ. 1949) เป็นนักเขียนชาวอังกฤษที่มีผลงานนวนิยายแนวลุ้นระทึก (Thriller) และแนวอิงประวัติศาสตร์ โดยมียอดจำหน่ายผลงานมากกว่า 100 ล้านเล่มทั่วโลก ผลงานอย่างน้อย 6 เรื่องของฟอลเลตต์ติดอันดับ 1 ในรายชื่อหนังสือขายดีที่สุดของนิวยอร์กไทมส์ ซึ่งได้แก่ "The Key to Rebecca", "Lie Down with Lions", "Triple","World Without End"(แปลเป็นไทยในชื่อ "ไม่มีวันสิ้นโลก พิภพจะสถิตตราบชั่วนิรันดร์"), "Fall of Giants" (เรื่องแรกของนวนิยายไตรภาค Century Trilogy) , และ "Winter of the World" (เรื่องที่ 2 ของนวนิยายไตรภาค Century Trilogy)
ผลงานที่ได้รับแปลเป็นไทย
Code to Zero (ศัตรูในเงามืด แปลโดย สุวิทย์ ขาวปลอด สำนักพิมพ์ วรรณวิภา)
เบลเจียนคองโก

คองโกของเบลเยียม หรือ เบลเจียนคองโก (ดัตช์:) เป็นชื่อทางการในอดีตของสาธารณรัฐประชาธิปไตยคองโก (DRC) ในปัจจุบัน เป็นช่วงระหว่างที่พระเจ้าเลออปอลที่ 2 แห่งเบลเยียมทรงปลดปล่อยการควบคุมดินแดนในฐานะดินแดนส่วนพระองค์ให้กับราชอาณาจักรเบลเยียมเมื่อวันที่ 15 พฤศจิกายน ค.ศ. 1908 กับการประกาศอิสรภาพของคองโก เมื่อวันที่ 30 มิถุนายน ค.ศ. 1960
การปกครองแบบอาณานิคมในคองโกเริ่มขึ้นในปลายศตวรรษที่ 19 กษัตริย์เลออปอลที่ 2 แห่งเบลเยียมทรงพยายามชักชวนรัฐบาลเบลเยียมให้สนับสนุนการขยายอาณานิคมรอบ ๆ ลุ่มน้ำคองโกซึ่งส่วนใหญ่ยังมิได้ใช้ประโยชน์ในขณะนั้น ความสับสนวุ่นวายของพวกเขาส่งผลให้พระองค์สถาปนาอาณานิคมด้วยตัวเอง ด้วยการสนับสนุนจากประเทศตะวันตกหลายประเทศ เบลเยียมจึงได้รับการยอมรับในระดับนานาชาติต่อเสรีรัฐคองโกในปี 1885 ในช่วงเปลี่ยนศตวรรษ ความรุนแรงที่เจ้าหน้าที่ของเสรีรัฐใช้ต่อชนพื้นเมืองคองโก และระบบการแสวงประโยชน์ทางเศรษฐกิจที่โหดเหี้ยม ทำให้เกิดแรงกดดันทางการทูตอย่างรุนแรงต่อเบลเยียมให้เข้าควบคุมคองโกอย่างเป็นทางการ ซึ่งเกิดขึ้นโดยการก่อตั้งเบลเจียนคองโกในปี 1908
การปกครองของเบลเยียมในคองโกมีพื้นฐานอยู่บน "หลักการอาณานิคมสามข้อ" ("trinité coloniale") โดยมีผลประโยชน์ของรัฐ มิชชันนารี และบริษัทเอกชน สิทธิพิเศษของผลประโยชน์ทางการค้าของเบลเยียมหมายความว่าเงินทุนจำนวนมากไหลเข้าสู่คองโกหลายครั้ง ผลประโยชน์ของรัฐบาลและองค์กรเอกชนมีการเชื่อมโยงกันอย่างใกล้ชิด และรัฐได้ช่วยเหลือบริษัทต่าง ๆ ทำลายการนัดหยุดงาน และขจัดอุปสรรคอื่น ๆ ที่เกิดจากประชากรพื้นเมือง อาณานิคมถูกแบ่งออกเป็นเขตการปกครองที่มีการจัดระเบียบตามลำดับชั้นและดำเนินไปอย่างเท่าเทียมกันตาม "นโยบายดั้งเดิม" ที่กำหนดไว้ ("politique indigène") สิ่งนี้แตกต่างไปจากแนวปฏิบัติของนโยบายอาณานิคมของอังกฤษและฝรั่งเศส ซึ่งโดยทั่วไปสนับสนุนระบบการปกครองทางอ้อม โดยยังคงรักษาผู้นำแบบดั้งเดิมไว้ในตำแหน่งที่มีอำนาจภายใต้การกำกับดูแลของอาณานิคม
ระหว่างคริสต์ทศวรรษ 1940 และ 1950 เบลเจียนคองโกเผชิญกับการขยายตัวของเมืองอย่างกว้างขวาง และการบริหารอาณานิคมได้เริ่มโครงการพัฒนาต่าง ๆ มุ่งเป้าไปที่การทำให้ดินแดนนี้กลายเป็น "อาณานิคมต้นแบบ" ผลลัพธ์ประการหนึ่งคือการพัฒนาชนชั้นกลางชาวแอฟริกันในรูปแบบชาวยุโรปกลุ่มใหม่ในเมือง ในทศวรรษที่ 1950 คองโกมีกำลังแรงงานที่ได้รับค่าจ้างมากกว่าในอาณานิคมอื่น ๆ ของแอฟริกาถึงสองเท่า
ในปี 1960 อันเป็นผลมาจากขบวนการเรียกร้องเอกราชที่แพร่หลายและรุนแรงมากขึ้น เบลเจียนคองโกจึงได้รับเอกราช และกลายเป็นสาธารณรัฐคองโกภายใต้นายกรัฐมนตรีปาทริส ลูมูมบา และประธานาธิบดีโฌแซ็ฟ คาซา-วูบู ความสัมพันธ์ที่ย่ำแย่ระหว่างกลุ่มการเมืองในคองโก และการมีส่วนร่วมอย่างต่อเนื่องของเบลเยียมในกิจการคองโก และการแทรกแซงของพรรคการเมืองสำคัญ ๆ (โดยเฉพาะสหรัฐอเมริกาและสหภาพโซเวียต) ในช่วงสงครามเย็นนำไปสู่วิกฤติที่กินเวลานานห้าปีและ ความไม่มั่นคงทางการเมืองหรือที่เรียกว่าวิกฤตการณ์คองโก ตั้งแต่ปี 1960 ถึง 1965 ซึ่งจบลงด้วยการยึดอำนาจโดยโฌแซ็ฟ-เดซีเร โมบูตู ในเดือนพฤศจิกายน 1965
แซร์ฌีอู ซังตุส

แซร์ฌีอู ดูตรา ซังตุส  หรือที่รู้จักในชื่อ แซร์ฌิญญู หรือ เอสกาจิญญา เกิดวันที่ 15 ตุลาคม ค.ศ. 1975 ที่เมืองจีอามังชีดูนอร์ชี เป็นนักกีฬาวอลเลย์บอลระดับอาชีพชาวบราซิลผู้ซึ่งเล่นในตำแหน่งลิเบอโร ใน ค.ศ. 2009 เขาได้กลายเป็นลิเบอโรคนแรกที่ได้รับการจารึกชื่อเป็นผู้เล่นทรงคุณค่าในเวิลด์ลีก (โดยผู้ได้รับเกียรตินี้มักเป็นตัวตบหรือตัวเซต)
ประวัติ.
แซร์ฌีอู ซังตุส ได้รับการยอมรับอย่างกว้างขวางว่าเป็นหนึ่งในลิเบอโรยอดเยี่ยมตลอดกาล และผู้เล่นยอดเยี่ยมแห่งยุค 2000 อย่างแท้จริง เขาเป็นที่รู้จักกันในฐานะผู้ทำหน้าที่การรับและขุดที่โดดเด่น ซึ่งคู่แข่งหลายทีมมักจะพยายามหลีกเลี่ยงการเสิร์ฟไปทางแซร์ฌีอู นอกเหนือจากความสามารถในการป้องกันของเขา เขาก็ยังมีความสามารถในการวิ่งรุกในฐานะ 'ตัวเซตที่สอง' หากตัวเซตได้ทำการสัมผัสลูกเป็นคนแรก นี่คือหน้าที่ส่วนใหญ่เนื่องจากแซร์ฌีอูได้เคยเล่นในตำแหน่งการเซตเมื่อครั้งที่เขาเติบโต รวมถึงเคยเป็นตัวเซตรองให้แก่สโมสรอาชีพของเขาในช่วงระยะหลายปีที่ผ่านมา
เมื่อครั้งที่อยู่ร่วมกับทีมโกปราเปียเชนซา เขาได้รับรางวัลเหรียญเงินจากการแข่งขันอินเดซิตแชมเปียนส์ลีก ฤดูกาล 2007–08 และยังได้รับรางวัลรายบุคคลในฐานะ "ลิเบอโรยอดเยี่ยม"
ซังตุสได้รับรางวัลเหรียญทองร่วมกับทีมชาติของเขา รวมถึงรางวัลผู้เล่นทรงคุณค่า, ลิเบอโรยอดเยี่ยม, ตัวขุดยอดเยี่ยม และตัวรับยอดเยี่ยมจากการแข่งขันชิงแชมป์อเมริกาใต้ 2011
สุภัสสรา ธนชาต

สุภัสสรา ธนชาต (เกิด 29 เมษายน พ.ศ. 2538) ชื่อเล่น เก้า เป็นนักแสดงและนางแบบชาวไทย อดีตนักแสดงสังกัดจีทีเอช และอดีตนักแสดงสังกัดช่อง 3 เอชดี ปัจจุบันเป็นนักแสดงอิสระ
ประวัติ.
สุภัสสรา ธนชาต มีชื่อเล่นว่า "เก้า" เกิดเมื่อวันที่ 29 เมษายน พ.ศ. 2538 เป็นบุตรสาวคนเดียวของครอบครัว ชื่อ "เก้า" มาจากการที่เธอเกิดวันที่ 29 น้ำหนักแรกเกิด 2,900 กรัม คุณแม่ก็เลยรู้สึกว่าเลข 9 เป็นเลขที่ดี และมีความหมายที่ดี "ก้าว" ก็เลยตั้งชื่อให้ว่า "เก้า" ด้านการศึกษา สำเร็จการศึกษาระดับประถมศึกษาจาก โรงเรียนทิวไผ่งาม ระดับมัธยมศึกษาตอนต้นจาก โรงเรียนเซนต์ฟรังซีสซาเวียร์คอนแวนต์ ระดับมัธยมศึกษาตอนปลายจาก โรงเรียนสามเสนวิทยาลัย (หลักสูตร English Program) โดยในสมัยเรียนเธอมีดีกรีเป็นถึงดาวสามเสนของรุ่น 57 หรือรุ่นสายหยุด และสำเร็จการศึกษาระดับปริญญาตรี คณะเศรษฐศาสตร์ มหาวิทยาลัยเกษตรศาสตร์ สาขาเศรษฐศาสตร์การประกอบการ (หลักสูตรนานาชาติ)
เข้าวงการบันเทิง.
สุภัสสรา เริ่มเข้าวงการบันเทิงจากการที่เธอได้รู้จักกับพี่คนหนึ่งที่กำลังหานักแสดงมาเล่นซีรีส์ ซึ่งนั้นเป็นจุดเริ่มต้นที่ทำให้เธอได้ทำงานร่วมกับนาดาวและทำให้ได้ไปแคสติ้งในซีรีส์ ฮอร์โมนส์ วัยว้าวุ่น ในบท "สไปรท์" จนโด่งดังเป็นที่รู้จักในวงกว้างในฐานะนักแสดงวัยรุ่นหน้าใหม่ที่น่าจับตามอง
จุดยืนทางการเมือง.
สุภัสสราสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563
อะเลคเซย์ ออบโมชาเอฟ

อะเลคเซย์ อเล็กซานโดรวิช ออบโมชาเอฟ  เกิดวันที่ 22 พฤษภาคม ค.ศ. 1989 ที่คิสโลวอดสค์ เป็นนักกีฬาวอลเลย์บอลชาวรัสเซีย
ประวัติ.
อะเลคเซย์ ออบโมชาเอฟ เล่นในตำแหน่งลิเบอโรให้แก่ทีมเซนิตคาซัน เขาได้รับการเปิดตัวในโอลิมปิกฤดูร้อน 2012 ที่กรุงลอนดอนและได้รับรางวัลเหรียญทอง
ภรรยาของเขาชื่อนาตาลียา ออบโมชาเอวา ยังเป็นผู้เล่นวอลเลย์บอลอาชีพในประเทศรัสเซียเช่นกัน
คอร์เทกซ์ใหม่

คอร์เทกซ์ใหม่ (แปลว่า เปลือกใหม่) มีชื่อเรียกอื่นอีกว่า neopallium และ isocortex เป็นส่วนหนึ่งของสมองในสัตว์เลี้ยงลูกด้วยนม เป็นส่วนนอกของซีรีบรัล เฮ็มมิสสเฟียร์ (cerebral hemispheres) มีชั้น 6 ชั้นมีชื่อว่าชั้น 1 ถึงชั้น 6 โดยชั้นที่ 6 อยู่ด้านในสุดแล้วชั้น 1 อยู่ด้านนอกสุด เป็นส่วนหนึ่งของเปลือกสมอง (cerebral cortex) ซึ่งประกอบด้วยคอร์เทกซ์อื่นคือ archicortex และ paleocortex โดยทั้งสองเป็นส่วนหนึ่งของระบบลิมบิค (limbic system) ในสัตว์เลี้ยงลูกด้วยนมทั้งหมด คอร์เท็กซ์ใหม่มีบทบาทในกิจหน้าที่ระดับสูงเช่นการรับรู้ความรู้สึกต่างๆ การสั่งการเคลื่อนไหว (motor commands) การจินตนาการวัตถุในปริภูมิ (spatial visualization) ความคิด และภาษา 
หมายเหตุและเชิงอรรถ.
<templatestyles src="Reflist/styles.css" />
การเลือกตัวกระตุ้นของนิวรอน

การเลือกตัวกระตุ้นของนิวรอน  หมายถึงการที่นิวรอน (คือเซลล์ประสาท) ในสมองเลือกที่จะเป็นตัวแทนของข้อมูลทางประสาทสัมผัส (sensory) ข้อมูลทางการเคลื่อนไหว (motor) หรือข้อมูลในการรับรู้ (cognition) เซลล์ประสาทจะค่อย ๆ ปรับการเลือกตัวกระตุ้นจนเหมาะสมที่สุดโดยอาศัยประสบการณ์ การเลือกตัวกระตุ้นนั้นอาจจะมีกำลังและเฉพาะที่ ดังที่ปรากฏในคอร์เทกซ์สายตาปฐมภูมิ (primary visual cortex) หรืออาจจะอ่อนกำลังแต่กระจายไป ดังที่ปรากฏในกลุ่มนิวรอนต่าง ๆ นิวรอนหนึ่ง ๆ อาจจะเลือกตัวกระตุ้นหลาย ๆ อย่างพร้อม ๆ กันเช่นข้อมูลทางตา ข้อมูลทางหู และข้อมูลทางจมูก ซึ่งมักจะเป็นนิวรอนที่ประสานสัมพันธ์ข้อมูลที่มาจากหลายแหล่ง การประสานสัมพันธ์ข้อมูล (integration) นั่นแหละเป็นการงานหลักของเครือข่ายเซลล์ประสาท ตัวอย่างดีที่สุดของการเลือกตัวกระตุ้นของนิวรอนสามารถเห็นได้ในระบบประสาทเกี่ยวกับการเห็น การได้ยิน การได้กลิ่น การรับรู้ความรู้สึกทางกายประเภทอื่น ๆ (somatosensory) และความทรงจำ
ตัวอย่างในระบบสายตา.
แบบ (model) การเลือกตัวกระตุ้นของนิวรอนที่ได้รับการยอมรับ เสนอว่า นิวรอนตอบสนองในระดับต่าง ๆ กันขึ้นอยู่กับความใกล้เคียงของตัวกระตุ้นจริง ๆ กับตัวกระตุ้นที่เลือก ฮูเบลและวีเซลเป็นผู้เสนอหลักฐานสำคัญแรกที่แสดงการเลือกตัวกระตุ้นของนิวรอนในงานวิจัยปี ค.ศ. 1959 ซึ่งพบว่า แสงที่ทอดยาวไปในทิศทางต่าง ๆ เป็นตัวกระตุ้นที่มีผลที่สุดในเซลล์ธรรมดา (simple cell) ของคอร์เทกซ์ลาย (striate cortex) ส่วนนิวรอนซับซ้อนอย่างอื่น (complex cell) ตอบสนองดีที่สุดต่อเส้นทอดยาวที่กำลังเคลื่อนไหวไปเฉพาะทิศทาง โดยรวม ๆ แล้ว นิวรอนในคอร์เทกซ์สายตาปฐมภูมิมีการเลือกตัวกระตุ้นทั้งโดยทิศทาง โดยขนาด โดยตำแหน่ง และโดยรูปร่าง
ลานรับความรู้สึก

ลานรับความรู้สึก  ของเซลล์ประสาทรับความรู้สึกก็คือ เขตในปริภูมิที่ถ้ามีตัวกระตุ้น จะสามารถเปลี่ยนการยิงกระแสประสาทของเซลล์นั้น ๆ ปริภูมิที่กล่าวถึงอาจจะ
คำว่า "ลานรับความรู้สึก" ยังใช้กับระบบประสาทชั้นสูง ๆ ยิ่งขึ้นไปนอกจากเซลล์ประสาทรับความรู้สึก ถ้าตัวรับความรู้สึกหลายตัว ส่งสัญญาณไปยังเซลล์ประสาทตัวหนึ่งในชั้นที่สูงขึ้น ตัวรับความรู้สึกเหล่านั้นรวม ๆ กันจะเป็นลานรับสัญญาณของเซลล์ประสาทในชั้นที่สูงขึ้นนั้น ตัวอย่างเช่น ลานรับสัญญาณของเซลล์ปมประสาท (ganglion cell) ในเรตินาของมนุษย์ ประกอบด้วยตัวรับแสง (photoreceptors) หลายเซลล์ ซึ่งส่งกระแสประสาทไปยังเซลล์ปมประสาทนั้น และโดยนัยเดียวกัน เซลล์ปมประสาทหลายเซลล์ ก็เป็นลานรับสัญญาณของเซลล์ประสาทอีกเซลล์หนึ่งในชั้นที่สูงยิ่งขึ้นไปกว่านั้น เพราะเซลล์ปมประสาทต่างส่งสัญญาณไปให้เซลล์นั้น
รายชื่อนครที่ใหญ่ที่สุดในโลก

รายชื่อของเมืองที่ใหญ่ที่สุดในโลกเรียงตามประชากร ความหนาแน่น การจำกัดความของคำว่า "เมือง"
 "เมือง" ที่กำหนดให้ตามบ้านเรือนของประชากรหรือสิ่งก่อสร้างที่อยู่ใกล้กัน จนกลายเป็นเขตชุมชนหรือเมืองโดยไม่ได้กำหนดอาณาเขตหรือเขตแดน
 "เมือง" ที่อยู่ล้อมรอบเขตเมืองที่พิจารณา หรือเมืองขนาดใหญ่ มักจะเป็นที่อยู่อาศัย หรือชุมชนเมืองที่มีความเชื่อมโยงอยู่กับนครหลวง
 "เมือง" ที่กำหนดอาณาเขตไว้อย่างชัดเจนไม่ว่าเขตเมืองจะขยายไปถึงไหน อาณาเขตของเมืองก็ยังคงมีขนาดเท่าเดิม หรือเว้นแต่รัฐบาลจะกำหนดให้ขยายเขตเมือง อย่างเช่นเทศบาล
ชมพู แสงโพธิ์

ชมพู แสงโพธิ์ เป็นนักฟุตบอลระดับอาชีพชาวไทย เขาเคยมีผลงานโดดเด่นและเป็นกำลังสำคัญในการมีส่วนช่วยให้สโมสรอยุธยา เอฟซี ได้เป็นแชมป์การแข่งเอไอเอสลีก ดิวิชัน 2
ประวัติ.
ชมพู แสงโพธิ์ เป็นนักฟุตบอลในตำแหน่งแบ็กซ้าย ซึ่งเคยร่วมทีมกับสโมสรฟุตบอลศุลกากร ยูไนเต็ด ชุดแชมป์ดิวิชัน 1 และได้ย้ายไปยังสโมสรฟุตบอลแบงค็อก ยูไนเต็ด, กฟภ-อยุธยา และย้ายไปอยู่ร่วมกับบุรีรัมย์ ยูไนเต็ด ในช่วงระยะเวลาสั้น ๆ ก่อนที่จะย้ายมาอยู่ร่วมกับสโมสรฟุตบอลพัทยา ยูไนเต็ด โดยทางสโมสรได้ยกให้เขาได้อยู่ร่วมกับสโมสรฟุตบอล ปตท. ระยอง
เดือนกรกฎาคม พ.ศ. 2553 ชมพูทำหน้าที่เป็นกองหลังให้แก่ทีมศรีราชา เอฟซี ในการแข่งขันไทยลีกดิวิชั่น 1 ที่ซึ่งทีมของเขาเป็นฝ่ายชนะสโมสรฟุตบอลระยอง ยูไนเต็ด ที่ 2 ประตูต่อ 1
ในเดือนมิถุนายน พ.ศ. 2555 เขาได้เซ็นสัญญาทำหน้าที่ร่วมกับสโมสรฟุตบอลจังหวัดพระนครศรีอยุธยา
ส่วนใน พ.ศ. 2556 ในการแข่งขันไทยลีกดิวิชั่น 1 ทีมของเขาได้พบกับสโมสรฟุตบอลระยอง ยูไนเต็ด ซึ่งการแข่งขันครั้งนี้ ชมพูได้รับบาดเจ็บช่วงนาทีที่ 85 ส่งผลให้เขาไม่สามารถลุกขึ้นมาเล่นต่อได้ แต่ถึงกระนั้น ทีมของเขาก็เป็นฝ่ายชนะที่ 1 ประตูต่อ 0 จากการแข่งขันดังกล่าว ส่งผลให้เอ็นไขว้หน้าข้อเข่าข้างขวาของชมพูขาด และรับการผ่าตัด โดยแพทย์ให้เขาหยุดพักยาว ซึ่งในวันที่ 8 มิถุนายน ชมพูเป็นหนึ่งในนักฟุตบอลที่ได้รับการคาดว่าจะเข้าแข่งขันให้แก่สโมสรฟุตบอลจังหวัดพระนครศรีอยุธยา ในการแข่งฟุตบอลยามาฮ่าลีก 1 ที่ซึ่งทีมของเขาจะได้พบกับสโมสรฟุตบอลศรีราชา ซูซูกิ เอฟซี
ฤดูกาล พ.ศ. 2560 ร่วมทัพกับสุโขทัย เอฟซี
สถาบันปาสเตอร์

สถาบันปาสเตอร์ หรือ สถานปาสเตอร์  เป็นองค์กรวิจัยซึ่งไม่หวังผลกำไร เริ่มดำเนินการขึ้นในฝรั่งเศสเมื่อวันที่ 4 มิถุนายน พ.ศ. 2430 และทำพิธีเปิดเมื่อวันที่ 14 พฤศจิกายน พ.ศ. 2431 วัตถุประสงค์ของสถาบันคือ เพื่อเป็นแหล่งศึกษาค้นคว้าวิจัยในด้านชีววิทยา จุลชีพ โรค และวัคซีน ปัจจุบันมีสาขาในประเทศต่าง ๆ หลายประเทศ
ผู้ก่อตั้งสถาบันคือ หลุยส์ ปาสเตอร์ นักเคมีชาวฝรั่งเศสผู้วางรากฐานการแพทย์สมัยใหม่ โดยได้คิดค้นการพาสเจอไรซ์ซึ่งเป็นเทคนิคการฆ่าเชื้อในอาหารแบบหนึ่ง นอกจากนี้เขายังได้คิดค้นวัคซีนต้านไวรัสโรคพิษสุนัขบ้า และแบคทีเรียโรคแอนแทรกซ์
สถาบันปาสเตอร์ถือเป็นสถาบันแนวหน้าในการต่อสู้กับโรคติดต่อนานาชนิดมากว่าศตวรรษแล้ว เช่น โรคคอตีบ บาดทะยัก โปลิโอ ตลอดจนเป็นสถานที่ทำงานของนักวิทยาศาสตร์ผู้ได้รับรางวัลโนเบลหลายคน
ประวัติและผลงาน.
"แองสติชู ปาสเตอ" หรือสถาบันปาสเตอร์ก่อตั้งขึ้นในปี พ.ศ. 2430 โดยหลุยส์ ปาสเตอร์ นักเคมีและจุลชีววิทยาชาวฝรั่งเศส โดยมุ่งหมายให้เป็นสถานค้นคว้าศึกษาของนักวิทยาศาสตร์เกี่ยวกับจุลชีววิทยาทั้งทางด้านการวิจัยพื้นฐาน และการวิจัยต่อยอดประยุกต์ โดยปาสเตอร์ได้รวบรวมนักวิทยาศาสตร์ในสาขาวิชาต่าง ๆ มารวมอยู่ด้วยกันในสถาบันของเขา ห้าแผนกแรกของสถาบันมีดังนี้
หลังจากก่อตั้งเพียงหนึ่งปี รูซ์ได้เปิดหลักสูตรจุลชีววิทยาเป็นหลักสูตรแรกของโลกในชื่อ "กูร์ เดอ มิโกรบี เตกนิค" (Cours de Microbie Technique; หลักสูตรว่าด้วยเทคนิคทางจุลชีพ)
ในระยะแรก สถาบันได้ประสบปัญหาทางการเงินซึ่งได้รับการช่วยเหลือจากรัฐบาล เจ้านายต่างประเทศ และชนชั้นสูง ในเวลาต่อมาก็ได้รับเงินสนับสนุนจากการขายวัคซีนเพื่อเป็นทุนหล่อเลี้ยงสถาบัน 
สถาบันมีบทบาทสำคัญมากในด้านสุขศาสตร์ทหาร โดยเฉพาะระหว่างสงครามโลกครั้งที่หนึ่งซึ่งทางสถาบันต้องรับมือกับเชื้อโรคประเภทต่าง ๆ รวมถึงจำนวนผู้ป่วยที่มีเป็นจำนวนมาก นอกจากนี้ ยังต้องให้วัคซีนโรคไข้รากสาดใหญ่กับทหารเพราะต้องดื่มน้ำจากลำธาร หรือน้ำฝน ภายในเดือนกันยายน พ.ศ. 2457 สถาบันได้ผลิตวัคซีนถึง 670,000 ชุด และคงผลิตต่อไปตลอดสงคราม และตั้งแต่สงครามโลกครั้งที่สอง นักวิจัยสถาบันปาสเตอร์มุ่งมั่นศึกษาวิจัยในด้านชีววิทยาโมเลกุล 
สถาบันเป็นที่ทำงานของนักวิทยาศาสตร์ผู้มีชื่อเสียงหลายท่าน เช่น 
ในยุคปัจจุบันก็ได้มีการผลิตยาป้องกันโรคหลายชนิดได้แก่ วัคซีนวัณโรค คอตีบ บาดทะยัก ไข้เหลือง โปลิโอ และตับอักเสบชนิดบี เป็นต้น 
รวมถึงการค้นพบซัลโฟเอไมด์สำหรับการรักษาการติดเชื้อ กการค้นพบสารต้านพิษ
สาขาในประเทศต่าง ๆ.
สถาบันปาสเตอร์เป็นหนึ่งในสถาบันวิจัยชั้นนำของโลก มีหน่วยวิจัยกว่า 100 หน่วย และนักวิจัยพร้อมด้วยเจ้าหน้าที่กว่า 2,700 คน ในจำนวนนี้มีนักวิทยาศาสตร์ทำงานประจำ 500 คน และนักวิจัยต่างชาติชั่วคราว 600 คน จาก 70 ประเทศทั่วโลก หมุนเวียนมาทำวิจัยทุกปี นอกจากนี้ ยังมีสาขาทั่วโลกกว่า 24 สาขา มุ่งเน้นทำวิจัยกับโรคภัยไข้เจ็บในประเทศกำลังพัฒนา ต่อไปนี้เป็นรายชื่อที่ตั้งสถาบันปาสเตอร์ในประเทศต่าง ๆ 
ศูนย์วิจัย.
ปัจจุบัน สถาบันปาสเตอร์มีศูนย์วิจัยหลัก อยู่ 10 สาขา ได้แก่ 
และยังมี หน่วยงาน บันทึกและรักษาเอกสารประวัติศาสตร์ ตัวอย่างเชื้อโรค วารสาร และหนังสือ 
ศูนย์เรียนรู้.
สถาบันปาสเตอร์เป็นแหล่งเรียนรู้วิจัยทั้งนักวิจัยอาชีพและนักศึกษาระดับบัณฑิตศึกษาในหลายสาขา ปัจจุบันนี้มีนักศึกษาบัณฑิตศึกษา 300 คน และนักวิจัยหลังปริญญาเอก 500 คนจาก 40 ประเทศเข้าร่วมทำวิจัย รวมถึงมีเภสัชกร แพทย์ สัตวแพทย์ นักเคมี และนักวิทยาศาสตร์สาขาอื่นแวะเวียนเข้ามาทำวิจัยอยู่ประจำ
ดารัณ ฐิตะกวิน

ดารัณ ฐิตะกวิน หรือชื่อเดิมว่า รุ้งทอง ร่วมทอง ชื่อเล่น นุ่น เกิด 6 สิงหาคม พ.ศ. 2513 นักแสดงและพิธีกรชาวไทย
ประวัติ.
ดารัณ ฐิตะกวิน หรือชื่อเดิม รุ้งทอง ร่วมทอง เกิดเมื่อ 6 สิงหาคม พ.ศ. 2513 จบการศึกษาระดับปริญญาตรีจากคณะนิเทศศาสตร์ เอกประชาสัมพันธ์ มหาวิทยาลัยกรุงเทพ เข้าสู่วงการจากการประกวดสาวแพรว จากนั้นจึงรับงานโฆษณา พิธีกร กับแสดงละครตั้งแต่ปี 2534 จนถึงปัจจุบัน ควบคู่กับการเปิดกิจการส่วนตัวเป็นร้านดอกไม้ และร้านอาหาร
ดารัณเคยสมรสกับเจิมจิตต์ ภูมิจิตร มีบุตรด้วยกันสองคนคือ ภณ (ปัจจุบันชื่อ นรภัท) (ชื่อเล่น ไม้) กับภริม (ปัจจุบันชื่อ ณปภัช) (ชื่อเล่น มุก) ภายหลังเธอและสามีได้หย่ากัน
กวาวเครือขาว

กวาวเครือขาว ชื่อวิทยาศาสตร์: "Pueraria candollei"Graham ex Benth. var mirifica เป็นพืชในวงศ์ Leguminosae ชื่ออื่นๆ ได้แก่ กวาวเครือ ทองเครือ ทองกวาว ตานจอมทอง จอมทอง กวาวหัว เป็นพืชลงหัว หัวใต้ดิน กลม มีหลายขนาด หัวที่มีอายุมากมีขนาดใหญ่ ที่เปลือก เมื่อเอามีดปาดจะมียางสีขาวคล้ายน้ำนม เนื้อในสีขาวคล้ายมันแกว เนื้อจะเปราะ มีเส้นมาก หัวที่ยังเล็ก เนื้อในจะละเอียด มีน้ำมาก
สรรพคุณ.
กวาวเครือขาวมีฤทธิ์เป็นยาสมุนไพร หัว บำรุงเนื้อหนังให้เต่งตึง แก้ปวดเมื่อยตามร่างกาย แก้อ่อนเพลีย ผอมแห้ง นอนไม่หลับ มีฮอร์โมนเพศหญิงสูง ทาหรือรับประทานทำให้เต้านมขยายตัว เส้นผมดกดำ เพิ่มเส้นผม เป็นยาปรับรอบเดือน บำรุงความกำหนัด บำรุงอวัยวะสืบพันธุ์ให้เจริญ แก้โรคตาฟาง ต้อกระจก ทำให้ความจำดี บำรุงโลหิต กินได้นอนหลับ ผิวหนังเต่งตึงมีน้ำมีนวล ถ้ารับประทานเกินขนาดจะเป็นอันตรายได้ ทำให้มีอาการมึนเมา คลื่นไส้อาเจียน อาจทำให้แท้งบุตรได้ เปลือกเถา แก้พิษงู ในพม่าใช้ หัว เป็นยาอายุวัฒนะของทั้งหญิงและชาย แต่ไม่เหมาะกับคนหนุ่มสาว โดยเฉพาะหญิงวัยเจริญพันธุ์
กวาวเครือขาวเป็นพืชที่มีความเป็นพิษ ยับยั้งการเกี้ยวพาราสี การผสมพันธุ์และการเจริญของอัณฑะในนกพิราบเพศผู้ ยับยั้งการเจริญของฟอลลิเคิลในนกพิราบตัวเมีย ยับยั้งการให้นมของหนูที่กำลังให้นม โดยไปยับยั้งการเจริญของต่อมน้ำนม และการสร้างน้ำนม มีผลป้องกันการตั้งครรภ์ เมื่อให้หนูกินในช่วงตั้งท้องวันที่ 1-10 ติดต่อกัน หรือให้กินในช่วงที่มีการเคลื่อนย้ายของตัวอ่อน หนูจะแท้งลูก เมื่อให้ในหนูที่ตัดรังไข่ออก กินกวาวเครือพบว่าน้ำหนักของมดลูกและปริมาณของเหลวในมดลูกเพิ่มขึ้น เช่นเดียวกับที่พบในหนูที่ได้รับ ethinyl estradiol
ชาข่อย

ชาข่อยหรือจ้าข่อย ชาฤษี ชื่อวิทยาศาสตร์: "Acalypha siamensis" เป็นพืชในวงศ์ Euphorbiaceae แตกกิ่งใกล้ผิวดิน ใบเดี่ยว ออกเป็นกระจุก ขอบใบจักฟันเลื่อย ดอกออกเป็นช่อที่ซอกใบ ออกดอกในช่วงสิงหาคม – กุมภาพันธ์ นิยมนำมาปลูกเป็นรั้วและใช้เป็นไม้ประดับ พบครั้งแรกในไทยที่อำเภอบางสะพาน จังหวัดประจวบคีรีขันธ์ ชื่อสปีชีส์ตั้งเป็นเกียรติแก่ประเทศไทย